Ўзбекистонда "туғилиш планини" ортиғи билан бажариш тақиқланади\nҲукумат кўраётган "чоралар" туғилишлар суръатини жиловлашда қўл келаётганини халқаро мутахассислар ҳам тан олмоқда.\nЎзбекистонда туғишни маъмурий буйруқ тартибида чеклаш янги кўриниш олмоқда. Туман поликлиника ва туғруқхоналарига туғилишларни маълум миқдордан оширмаслик ҳақида оғзаки буйруқ берилгани айтилмоқда. Тошкентдаги поликлиникага қайддан ўтиш учун мурожаат қилган ҳомиладор аёл, муассаса ҳудудида “туғилиш ойлик плани тўлгани” важидан қайтариб юборилди. Ҳомиладор аёлнинг Озодликка айтганларини вилоятдаги туғруқхона шифокорлари ҳам тасдиқламоқда. Озодлик суҳбатдошларининг сўзларига кўра, кейинги бир-икки йил давомида кузатилган аёлларни “ихтиёрий-мажбурий” тарзда бичиш ва туғилишларни чеклашга оид бошқа уринишлар ҳам давом этмоқда.\n“Туғилиш плани” бажарилгани туфайли оилавий поликлиникадан рўйхатдан ўта олмаган ҳомиладор аёл ҳақида “Эзгулик” инсон ҳуқуқлари жамияти чоршанба куни хабар тарқатган эди.\n24 яшар асли тошкентлик Зиёдахон исмли жувоннинг ўзи Озодликка айтишича, у икки йил аввал Самарқандга турмушга чиққан. Лекин турмуш ўртоғи билан Тошкентда истиқомат қилиб келгани учун, ҳомиладор бўлгач ўзи туғилиб ўсган ва ота-онаси манзилидаги оилавий поликлиникага рўйхатдан ўтгани келган. “Сиз бу ердан рўйхатдан чиқиб кетгансиз”, деган баҳоналар билан қайтариб юборилган ҳуқуқшунос Зиёдахон ота-онаси хонадонидан рўйхатдан ўтиб, яна поликлиникага қайтиб келади. Лекин поликлиника бош шифокори энди уни бошқа сабабдан рўйхатга олмайди.\n– Бешинчи ойда ва ниҳоят уйни менинг номимга ўтказишганлиги сабабли поликлиникага чиқдим уйнинг ҳужжатлари билан. Мирзо Улуғбек туманига чиқдим. Лекин у ерда ҳам мени доимий рўйхатдан ўтказишни рад қилишди. Бунга асосий сабабни маҳаллада, поликлиникада туғруқнинг кўпаяëтганлиги, Мирзо Улуғбекда туғруқни камайтиришни ассоий талаб қилиб қўйганлигини асос қилиб кўрсатишди. Буни менга қабул қилаëтган гинекологим айтди.\n“Эзгулик” хабарномасида поликлиника бош шифокорининг исми Озода Ибрагимова экани айтилади. У кишининг ўзи билан боғланишнинг иложи бўлмади. Лекин Ўзбекистон вилоятларидан биридаги туғруқхона шифокори, вилоят туманларида ҳақиқатан туғишлар сони ойига маълум миқдордан ошмаслиги тўғрисида кўрсатма борлиги тасдиқлади.\nИсми ва овози эфирга берилмаслиги шарти билан гапирган гинекологнинг айтишича, вилоят соғлиқни сақлаш бошқармаси янги туғилнганлар сони қанчадан ошмаслигини ҳар туман аҳолиси сонига кўра белгилаб беради. Агар “белгиланган план ошиғи билан бажарилса” туман бош шифокорига хайфсан берилади. Шунинг учун туман соғлиқни сақлаш бўлимлари ўз навбатида ҳам қишлоқ врачлик пунктларидан аҳоли орасида ҳомиладорликнинг олдини олишни тарғиб қилишдан ташқари, бу борада амалий чоралар кўрилишини талаб қилишади.\nБу амалий чоралар эса ҳар хил, бачадон ичи воситаси, яъни халқ орасида спирал, деб аталувчи мосламани қўйдиришга кўндиришдан тортиб, 30 ёшдан ошган аёлларни “ихтиёри мажбурий” тарзда бичишгача бўлади, дейди суҳбатдошимиз. “Ҳар бир туман соғлиқни сақлаш бўлими, нарёғи ҳар бир қишлоқ врачлик пунктига ойига фалонча спирал қўйдирасан, фалонча ИЖК (ихтиёрий жарроҳлик стерилизацияси - бичиш) қилдирасан, деган план ҳам бор, дейди вилоят туғруқхонаси шифокори.\nУнинг айтишича, туғишни чеклаш Ўзбекистон президентининг 1096-сонли “Она ва бола саломатлигини муҳофаза қилиш, соғлом авлодни шакллантиришга доир қўшимча чора-тадбирлар тўғрисида”ги қарорига кўра амалга оширилмоқда.\nЎзбекистон вилоятларидан биридаги туғруқхона бош врачи ўринбосари ҳам, президентнинг 1096-сонли қарори самарали бажарилаётгани туфайли, туғилишлар сони жиловланиб бораётганини айтади Озодлик билан суҳбатда.\n– Оилани режалаштириш бор. Репродуктив саломатлик тўғрисида мана президент қарорлари чиққан 2009 йилдан бери 1096, 1144. Энди ўша ерда оилани режалаштириш, энди бунга ўргатиб шуни олиб бориш қийинроқ. Биласизку бизда ўзбекларда. Бу нарсани то тушунтириб еткузгинингизча, мана фақат икки йилдан бери репродуктив саломатлик билан шуғулланаяпмиз. Энди бўлаяпти. Ўзгаришлар яхши томонга бор.\nИсмини айтмасликни маъқул кўрганимиз суҳбатдошимиз, туғиш ёшидаги аёлларнинг аксар кўпчилигига спираллар ўрнатилмоқда. Шифокор спиарл ва бичиш усули мажбурий қўлланилаётганига оид иддаоларни инкор қилди, лекин кейинги икки йил ичида бичишлар сони бир неча баробар кўпайганини тан олди.\n– Ихтиëрий жарроҳлик, контрацепция бор. У конечно олдингига қараганда тўрт-беш баробар (кўпайган). Бунга ҳамма нималар мослаштирилган. Ҳамма шифохоналарда хирургический кабинетлар қаерда бўлса ҳаммасига мослаштирилган. Ихтиëрий жарроҳлик лапороскопический ҳолатда ҳозир ўтказилаяпти кўп жуда ҳам. Олдин аëллар ихтиëрий жарроҳликдан жуда қўрқарди. Ҳозир аҳоли келаяпти, билаяпти. Яхши томонини кўриб яна ҳам кўпаяяпти. Масалан, туғруқдан кейин бизнинг марказда ҳар куни туғруқдан кейин бир-иккита ихтиëрий жарроҳлик контрацепцияси қилиб чиқариб юборилаяпти. Операциядан кейин учта ва ундан кўпроқ боласи бўлса албатта қилаяпмиз,- дейди туғруқхона бош шифокори ўринбосари.\nТуғишни радикал усуллар билан чеклаш ҳақиқатан президентнинг “она ва бола саломатлиги тўғрисида қйғуриш” қарорига йўилаётганини Ўзбекистон соғлиқни сақлаш вазирлигининг исмини ошкор қилишни истамаган мутахассиси ҳам тасдиқлади. “Бу ишлар ҳозирда Соғлиқни сақлаш вазирлиги эмас, вилоятлардаги маҳаллий ҳокимият органлари томонидан назорат қилиняпти, дейди у.\nБунга туғиш суръатининг йил сайин ошиб бораётгани сабаб бўлмоқда, кейинги йилларда аҳоли ўсиш суръати нисбатан назоратга олинган бўлса-да, муаммо ҳал этилганича йўқ, дейди мутахассис.\n2007 йилда Ўзбекистонда 480 минг нафарга яқин чақалоқ туғилган бўлса, 2008 йилда бу кўрсаткич 500 мингга, 2009 йилда эса 650 мингга чиқиб кетган. 2010 йилда ҳам бу кўрсаткич камида 650-700 минг атрофида бўлади, дейди мутахассис.\n“Албатта, баъзи вилоятларда бу кўрсаткич баландроқ, баъзиларида пастроқ. Шунинг учун кўп бола туғилаётган вилоятларда аёлларни мажбуран стерилизация қилишаётган бўлса керак”, дея тахмин қилади соғлиқни сақлаш вазирлиги расмийси.\nБиз билан мкрофонсиз суҳбатда туғруқхона шифокори Ўзбекистонда аёлларнинг туғишдан “кўнглини қолидириш” учун бошқа усуллар ҳам қўлланилаётганини айтади. Сўнгги уч-тўрт йил ичида ёш болали аёлларга бериладиган нафақа пулларининг у ёки бу баҳоналар билан қисқартирилиши ёки буткул берилмай қўйилгани ана шундай усуллардан биридир, дейди шифокор.\n26 октябр куни Жаҳон аҳолиси 7 миллиардга етиши арафасида БМТ Аҳолишунослик идораси ҳисоботи эълон қилиниши муносабати билан ташкилотнинг Марказий Осиё бўийча директори Николай Ботев Озодликка берган интервьюсида, минтақада туғилиш суръати бўйича етакчи бўлиб келган Ўзбекистонда вазиятни назоратга олиш уринишлари хусусида бундай деди.\n- Ўзбекистон каби мамлакатда аҳоли ўсишини муаммо, деб атамаган бўлардим. Ўзбекистон яқинларгача, минтақа давлатлари орасида аҳолиси энг тез суратда ўсиб борган мамлакат ҳисобланган. Кейинги йилларда ҳукумат бу ҳолатни нисбатан назорат остига олишга муваффақ бўлди. Лекин Ўзбекистон каби кўплаб мамлакатлар ҳукуматларининг ўзлари, у ёки бу сабабга кўра, аҳоли тез суратларда ўсишига ҳал этилиши керак бўлган муаммо, деб қарайди. Сабаби аҳолининг ҳаддан ортиқ тез кўпайиши мамлакат иқтисодий ютуқларининг аҳоли турмушига ижобий таъсирини камайтиради. Яъни аҳолиси ўсиб бораётган мамлакатларда иқтисодий имкониятларнинг маълум қисми айтайлик, келажакка сармоя қилиш ўрнига ўша ортиб бораётган аҳолига сарфланади. Шунинг учун кўплаб мамлакатларда аҳолининг тез ошиб бориши ташвишларга сабаб бўлади, дейди БМТ расмийси.


Адашганлар. Ўзга юртларда қўлга қурол олган шахслар жавобгарликка тортилади - oqbura\nҚирғизистон фуқаросининг Украина ҳудудида жаговар ҳаракатларда иштироки суриштирилмоқда.\nҚирғизистоннинг Украинадаги элчиси Идрис Қадирқуловнинг оммавий ахборот воситалари учун тарқатган маълумотида айтилишича, элчихона бугунги кунда Украина ҳудудидаги жанговар ҳаракатларда иштирок этаётган К. уулу А. исмли қирғизистонлик фуқаро ҳақида тўла маълумотга эга.\nЭлчи элчихонанинг ҳозирда Украинада юрган ҳар бир Қирғизистон фуқароси ҳақида тўла маълумотга эга эканини маълум қилади.\n“Номи тилга олинган К. у. А. ҳақида ҳам бизда маълумот бор. [Қирғизистон фуқароларини Украинадан] эвакуация қилиш бошлангач, элчихона унга уйига қайтишга ёрдам беришни таклиф қилиб, жанговар ҳаракатларда иштирок этмасликни сўраган. Бироқ у ватанига қайтишдан бош тортган”, деб хабар қилади Қадирқулов. – Бу ҳақда Қирғизистоннинг тегишли органларига зудлик билан хабар берилган”.\nЭлчининг маълум қилишича, исми аталмаган бу йигит “ҳудудий мудофаа жараёнида санитарларга ёрдам беряпти экан”. Гарчи йигитнинг Украина тарафида экани аниқ бўлса ҳам, элчихона хабарида унинг ким тарафда туриб, кимга “ёрдам бераётгани” аниқ айтилмаган.\nШу вақтнинг ўзида Қирғизистон Миллий хавфсизлик давлат қўмитаси (МХДҚ) берган хабарга кўра, К. у .А.нинг Украина ҳудудида жанговар ҳаракатларда иштирок этаётгани айтилади. Бу ҳақда йигит ижтимоий тармоқларда сурат ва видеолар жойлаштириш орқали маълумот бериб турган. МХДҚ эълон қилган видеороликка қараганда, йигит кўнгилли равишда Украина томонда жанг қилмоқда.\nЙигит ўзи эълон қилган видеоларда ҳарбий кийимда ва қўлида замонавий қуроллар билан намоён бўлиб, Украинага ўтган йилнинг декабрида келганини, кўнгилли сифатида жанговар ҳаракатларда иштирок этаётганини айтади.\nВидеороликда кўнгилли йигитнинг, “Кўнгиллиларга пул ҳам тўлашмаса керак… Қирғизистонга қайтамиз… Ўғлимни соғиндим”, деган гапларини эшитиш мумкин. Ролик сўнггида МХДҚ чет эллардаги жанговар ҳаракатларда иштирок этган фуқароларнинг жиноий жавобгарликка тортилиши ҳақида огоҳлантиради.\nМиллий хавфсизлик қўмитаси видео муаллифининг ижтимоий тармоқларни кузатиб бориш натижасида аниқланганини, унинг Қирғизистон фуқароси эканини маълум қилади.\n“Бу факт ЕРПП (жиноят ва ҳуқуқбузарликларнинг ягона реестри)да рўйхатга олинган ва ҚР Жиноят кодексининг “Қирғизистон фуқаросининг чет давлат ҳудудидаги ҳарбий жанжал ёки ҳарбий ҳаракатларда иштирок этиши…” моддаси билан рўйхатга олинган”. Тергов давомида қирғизистонликнинг ҳарбий ҳаракатларда иштироки факти текширилмоқда”, дейилади қўмитанинг баёнотида.\nЭслатиб ўтамиз, Украина пойтахти Киевни ишғол қилиш ниятидан қайтган Россия аскарлари Киев атрофини тарк эта бошлагандан сўнг аввал эвакуация қилинган 38 давлат элчихоналари ходимлари яна Киевга қайтиб, ўз фаолиятларини давом эттира бошладилар. Қирғизистон ҳам ўша давлатлар каби ўз элчихонаси фаолиятини давом эттирмоқда.\nБу муносабат билан Украина Ташқи ишлар вазирлиги ўзининг расмий сайтида қайтиб келган элчихоналарга миннатдорчилик билдирган.\n“Бу ҳамкорларимизнинг Украинанинг ғалабасига, келажаги ва истиқболига ишонишларининг яна бир исботи. Қўллов учун дўстларимизга раҳмат! Ишонамизки, яқинда пойтахтга барча чет эл ваколатхоналари қайтиб келишади”, – дейилади расмий баёнотда.\nЭслатиб ўтамиз, жорий йилнинг 24 февралида Россия қўшинлари Украина ҳудудига бостириб киргандан бери жанггоҳларда ҳалок бўлган Марказий Осиё давлатларининг собиқ ва амалдаги фуқаролари ҳақида хабарлар чиқиб турибди. Расмий тан олинган марҳумларнинг асосий қисми Россия фуқаролигини олиб, ҳарбий хизматга чақирилган йигитлардан иборат экани маълум.\nРасм ва видеоролик интернетдан, МХДҚ сайтидан олинди.


Ўзбекистонда 9 май куни қандай нишонланди? | Янги репортер\nБош саҳифа Медиа танқид Ўзбекистонда 9 май куни қандай нишонланди?\nМуаллиф: Навруз Хуррамов\nКатта байрамларнинг оммавий тантаналар ва парадларсиз, фақат зангори экран орқали нишонланиши мумкинлигига авваллари ҳеч ким ишонмасди. Бу йилги 9 май Ғалаба куни олдинги йиллардан фарқли равишда ўтказилди. Байрам руҳини фақат оммавий ахборот воситалари орқали ҳис қилиш мумкин бўлди. Бошқа мамлакатларда бўлгани каби, ўзбекистонликлар ҳам Иккинчи Жаҳон урушидаги ғалабанинг 75 йиллигини коронавирус туфайли қатьий карантин талаблари остида нишонладилар. “Янги репортёр” сайти Ўзбекистонда Хотира ва қадрлаш куни ОАВларида қандай нишонланганлиги билан қизиқди.\nЎзбекистонда Иккинчи Жаҳон урушидаги Ғалабанинг 75 йиллигини нишонлашга тайёргарлик олти ой олдин бошланган эди. Ўшанда Президент яқинлашиб келаётган юбилей санасини кенг миқёсда тантанали ўтказиш тўғрисидаги қарорга имзо чекди. Деярли 50 пунктдан иборат дастур тасдиқланди. Улар орасида Тошкентда Ғалаба боғининг қурилиши, фашизмга қарши курашда қаҳрамонлик кўрсатган ўзбекистонликлар ҳақида янги бадиий ва ҳужжатли фильмларни ишлаб чиқариш ҳам режалаштирилган эди. Коронавирус эпидемияси ва мамлакатда карантин эълон қилинганига қарамай, мазкур боғ фойдаланишга топширилди, фильмлар суратга олинди. Аммо барча оммавий тадбирлар, шу жумладан уруш фахрийларини бориб табриклаш бекор қилинди.\nҒалаба боғи очилишининг эфирга узатилиши\n9 май куни давлат телеканалларининг энг асосий воқеалардан бири Ғалаба боғининг очилиши ва Президентнинг уруш ва меҳнат фахрийларига бағишланган нутқи бўлди. Жонли эфир “Ўзбекистон-24” телеканали орқали эфирга узатилди. Боғнинг очилиш маросимидан сўнг Президент уруш ва меҳнат фахрийларига бағишлаб нутқ сўзлади, фахрийларни шундай табриклаш сўнгги бир неча йилда ўзига хос анъанага айланди. Фикримизча, тадбирга фақат Тошкент ҳудудининг фахрийлари ташриф буюришди. Вилоятлик фахрийлар эса байрамни асосан уйда нишонлади, улар боғнинг очилиш маросимини ва Президентнинг табригини телевидение орқали жонли эфирда томоша қилишди. Тадбир вилоят марказлари ва ҳарбий округларда видеоалоқа билан трансляция қилинди. Президент Шавкат Мирзиёев видеоконференциялар орқали вилоят раҳбарлари билан мулоқот қилди.\nДавлат раҳбари фахрийларга ўз миннатдорчилигини билдирар экан, Иккинчи жаҳон урушида ўзбекистонликларнинг иштироки тўғрисидаги янги маълумотларни эълон қилди. Янги далиллар шундан далолат берадики, бугунги кунга қадар республикада яшаган 6,551 миллион кишидан, тахминан 1,5 миллиони урушда қатнашган деб ҳисобланарди. Охирги ҳисоб-китобларга кўра, 1,95 миллионга яқин киши Ўзбекистондан фронтга сафарбар қилинган.\nУруш ҳақидаги янги фильмлар премьераси\nБу йил ўзбекистонлик кинематографлар Ғалаба кунига катта совға тайёрлашди. “Ўзбеккино” миллий агентлиги буюртмаси ва кўмаги билан урушга бағишланган иккита янги бадиий фильм кенг жамоатчиликка тақдим этилди. Булар Жаҳонгир Аҳмедовнинг “Илҳақ” ва Хамидулла Хасановнинг “101” тарихий бадиий кинокартиналари. Республика мустақилликка эришгандан буён Ғалаба куни муносабати билан бундай тақдимот бўлмаган эди.\nУшбу фильмларнинг премьераси 9 май кунига 2 кун қолганида барча телеканаллар, маҳаллий ОАВларнинг интернет саҳифаларида кенг ёритилди. Кинокартиналарни суратга олиш жараёни 9 май куни арафасида якунланди, шуни айтиш жоизки, тасвирга олиш жараёнларининг бир қисми пандемия даврига тўғри келди.\nУлар орасида энг кўп кутилгани “Илҳақ” бадиий фильмининг тақдимоти бўлди, бунинг сабабларидан бири – Президент уруш қатнашчилари олдидаги чиқишида “Илҳақ” фильмга алоҳида тўхталиб ўтди: “Мен кеча халқимиз тарихидаги энг оғир ва фожиали даврларга бағишланган ушбу фильмни катта қизиқиш ва ҳаяжон билан томоша қилдим. Халқимиз ҳаётининг ана шу даврига бағишланган бу киноасар қаҳрамонлик қасидаси бўлиб, ҳар қандай инсоннинг қалбини ларзага солади”, – деди ва барчага фильмни оиласи билан биргаликда томоша қилишни маслаҳат берди. Режиссёр Жаҳонгир Аҳмедовнинг мазкур картинаси реал воқеаларга асосланган бўлиб, Иккинчи Жаҳон урушининг жанг майдонларида беш ўғлидан айрилган Зулфия Зокированинг фожиали ҳаёти тарихи ҳақида ҳикоя қилади. Зулфия Зокирова, унинг қаҳрамон ўғиллари ва бева қолган келинларига бағишлаб пойтахтимиздаги янги Ғалаба боғида “Матонат мадҳияси” ёдгорлик мажмуаси барпо этилди.\nЗулфия Зокирова – ўша давр оналарининг матонати тимсоли. Беш ўғилни отасиз ўстириб, энди ёнига кириб оғирини енгил қиладиган бир пайтда, урушнинг бошланиши, кетма-кет ҳаммасидан ажралиши – бу урушнинг ҳақиқий қиёфаси ва миллионлаб оналарнинг фожиасидир. Бунинг устига, у дардини ичига ютиб келинларига ўрнак бўлишга ҳаракат қилади. Зулфия опанинг келинлари бевалигича қолади, яъни, уруш нафақат унинг, балки бутун оиланинг тақдирида из қолдиради. Совет даврида бу воқеа бадиий асарлар ёки кинотасмаларда ёритилмаган. Ушбу реал тарихий воқеанинг фильмни асосий сюжети сифатида танланиши картинанинг асосий ютуқларидан биридир. Чунки Зулфия Зокированинг ҳаётида бевосита акс этган Иккинчи жаҳон урушининг бу каби оқибатлари ҳар бир шахсни ларзага солади. Шу боис, “Илҳақ” фильми ўзининг таъсирчанлиги билан ажралиб туради.\nШу ўринда фильмдаги жанг саҳналарига эътибор бериш лозим. Киноасарда ҳақиқий уруш саҳналари гавдалантирилган. Фильмнинг суратга олиш ишлари асосан Ўзбекистонда олиб борилган бўлсада, жанг саҳналари Беларусиядаги махсус полигонларда тасвирга туширилди. Бу борада фильм ижодий гуруҳига белорусиялик ҳамкасбларининг кўмаги сезилади, сабаби совет даврида ва ундан кейин ҳам республика киноижодкорлари Иккинчи жаҳон уруши ҳақида жуда кам фильмлар яратишган, шунинг учун уруш ва жанг саҳналарини яратишда ўзбекистонлик киноижодкорлар кам тажрибага эга. Немис офицери ва аскарлари ролларини Европа халқларига мансуб актёрлар томонидан ижро этилиши, уларни немис тилида сўзлаши ҳамда жанг саҳналарини яратишда махсус эффектлар ва ўша даврга оид ҳарбий техникаларидан фойдаланилиши воқеаларни реал гавдалантиришда катта роль ўйнаган.\nИкки кун давомида – 9 ва 10 май кунлари “Илҳақ” бадиий фильми мамлакатнинг барча телеканалларида намойиш этилди. Телеграм каналларнинг бирида ўтказилган сўровномага кўра, фильм 54% респондентларга манзур бўлган, 10% – ёқмаган, 17% – бошқача кино кутганликларини айтишган, 19% – эса жавоб беришга қийналган. Ҳаммаси бўлиб сўровномада 4,5 мингга яқин ижтимой тармоқ фойдаланувчилари иштирок этган.\nКиночиларнинг кейинги совғаси – Иккинчи Жаҳон уруши йилларида урушдаги ўзбекистонлик 101 аскарнинг қаҳрамонлиги ва фожиавий тақдири ҳақидаги тарихий бадиий фильмдир. Фильм сценарийси қўйидаги реал воқеалар асосида суратга олинган. Тарихий маълумотларга кўра, 101 совет аскари 1941 йилнинг сентябрида Амерсфортга олиб келинган, улар ўзбекистонликлар бўлиб, Самарқанд эшелонидан бўлган. Манбаларга кўра, фашистлар тарғиботчиси вазири Йозеф Геббельс совет аскарларини “ярим одам, ярим ҳайвон” қилиб кўрсатувчи ролик тайёрлашни режалаштиради. Бу видео Москва жанги олдидан немис аскарларини руҳини кўтариши керак эди. Шу сабабли Европа халқларига мансуб бўлмаган кўринишли маҳбуслар танлаб олинади. Ролик режасига кўра, оч қолган, оғир шароитда сақланган аскарлар бир-бирларини бир бурда нон учун йиртқич ҳайвонлардек ғажиб ўлдиришлари керак эди. Шу мақсадда уларга нисбатан ҳайвонлардек муомала қилинади. Қаҳратон қишда улар тиканли сим билан ўралган очиқ майдонда сақланади. Асирларга деярли овқат берилмайди. Орадан маълум вақт ўтгач, лагерга бир гуруҳ кинематографлар келишади. Улар орасида кўплаб режиссёрлар, кинооператорлар бор эди. Немис офицерлари аянчли воқеани томоша қилиш учун келишган, кинооператорлар эса суратга олишга тайёргарликни бошлашади. Шу вақт лагерга машина кириб келади ва унинг багажидан янги пиширилган нон буханкасидан бир дона олиб асирларга ташлашади. Маҳбусларнинг бири нонни эҳтиёткорлик билан олиб, уч марта ўпиб ёши каттасига узатади. У эса ҳаммага бўлиб беради. Ҳар бир аскар унга теккан нон бўлаги билан қўлини иситиб, шошилмасдан кўзларини юмиб ейди. Еб бўлгач, “Худога шукр” дейди. Режаси чиппакка чиққанидан ғазабланган фашистлар маҳбусларнинг аксариятини отиб ташлашади, қолганлари эса очликдан вафот этади. Баъзи манбаларга кўра, тарихий суратга олиш жараёнига Геббельсни ўзи келган.\nШу вақтгача ўзбекистонлик аскарларнинг юқорида ҳикоя қилинган қаҳрамонлиги экранлаштирилмаган эди. Ҳаттоки, бу тарихий воқеанинг ўзи ҳам кўпчиликка номаълум бўлиб келган. “101” бадиий фильми томошабинлар учун ўзбекистонлик жанчиларнинг Иккинчи жаҳон урушида кўрсатган матонати тарихида яна бир саҳифани очди.\n1999 йилда 9 май куни марҳумларни хотирлаш ва шарафлаш учун умумий сана сифатида номланганидан сўнг, бу байрамнинг Иккинчи Жаҳон урушидаги фашизм устидан қозонилган Ғалаба кунини нишонлаш қисми аста-секин иккинчи даражага ўтди. Иккинчи жаҳон уруши мавзуси нафақат яратилаётган фильмларнинг сценарийларида, балки телевизор экранларида ҳам деярли “кўринмади”. Ўшандан бери яратилган Иккинчи Жаҳон уруши воқеаларини акс этган бир иккита кинокартиналарда Сталин қатағонлари нуқтаи назаридан ёндашилди. Охирги бир неча йилда Ғалаба кунини нишонлашда катта ўзгаришлар кузатилмоқда. Ушбу сананинг бу йилги нишонланиши сўнгги йилларда кузатилаётган тенденциянинг далилидир.\nОлдинги саҳифаЖамоавий рекламани қандай қилиб яхшилаш мумкин?\nКейинги саҳифаМультимедиали журналистика: долзарб трендлар, воситалар, хизматлар\nТошкент видеоквести: Медианинг бош тренди Ўзбекистонда ўзини қандай намоён қилмоқда\nТаржимон Нодир Маҳмудов - 05.06.2020 0\nБугун видео бутун дунё бўйлаб энг оммалашган ва тез суръатлар билан ривожланаётган йўналиш саналади. Ва бу тенденция камида сўнгги икки йил ичида сақланиб қолади....\nНаргис Қосимова - 04.06.2020 0\nЎзбекистон телеканалларида бугун “келин” мавзуси етакчилик қилмоқда. Келинлар турли реалити шоуларда иштирок этмоқда, конкурсларда қатнашмоқда. Мазкур телекўрсатувлар эса аёллар орасида тобора мувафаққият қозониб бормоқда....\nНаргис Қосимова - 25.05.2020 1\nЎзбекистонда фуқаронинг коронавирусга чалингани ҳақидаги илк хабар 15 март куни эълон қилинган эди. Бу ҳақиқатан ҳам мамлакатда ушбу юқумли касаллик мавжудлигининг расмий тан олиниши...\nЎзбекистонда 9 май куни қандай нишонланди? 13.05.2020 жойи 12:52\n[…] Навруз Хуррамов Манба: newreporter.org […]\nCOVID-19 даврида 50+ аудитория учун контент\nТаржимон Нодир Маҳмудов - 02.06.2020 0\nПандемия, карантин ва унинг иқтисодий пастлаш билан боғлиқ вазияти бутун дунёдаги оммавий ахборот воситалари учун жиддий муаммоларни келтириб чиқарди. Реклама даромади пасаймоқда, таҳририят ходимларни...\nЖурналист зўриқишни қандай енгиши мумкин? Шифокор тавсиялари\nТаржимон Нодир Маҳмудов - 29.05.2020 0\n“Мен ўз ишимни шунинг учун яхши кўраманки,..”. Жумлани давом эттиринг. Агар ушбу иборани ўқигач, бироз ғазаб чулғаган бўлса, демак сиз ҳиссий толиқишга дучор бўлгансиз....\nПандемиянинг пайдо бўлиши Марказий Осиёда медиа саводхонликка муносабатни қандай ўзгартирди?\nТаржимон Нодир Маҳмудов - 26.05.2020 0\nБиз ҳар куни COVID-19 нинг вахимали статистикаси билан дуч келаяпмиз. Шу билан бир пайтда кўчадан уйда қолишга жарангдор чорлов эшитилади. Кўча ва йўлакларда инфекцияга...


Кўнгилдаги иншо - AmuNews.uz - энг сўнгги янгиликлар\nСинфхона жим-жит. Ўқувчилар “Она – меҳрибон инсон” мавзусида иншо ёзишмоқда. Ўқитувчи болаларга бир-бир разм соларкан, нигоҳи орқа партада ўтирган Сардорда тўхтади.\n“Қизиқ, –деб ўйлади муаллима аёл ичида. – Сардор бу мавзуда нима деб ёзар экан? Ахир ... унинг онаси йўқ-ку!”\nМуаллима Сардорнинг шахсий ҳаётини яхши биларди. Тўғриси, онаси бор, ҳаёт, лекин у Сардорни гўдак пайтидаёқ номаълум сабабларга кўра дадасига ташлаб кетиб қолган. Сардор дадасининг қўлида тарбияланмоқда.\nНима қилганда ҳам аёл киши эмасми, муаллиманинг Сардорга раҳми келди: “шу мавзуда иншо ёзиш унга оғир ботмасмикан? Она меҳрини кўрмаган бўлса? Дастурда шу мавзуда иншо ёзиш бор экан, нима қилайлик энди...”\nСардор ўз хаёллари билан машғул. Телевизорда кўрганлари, одамлардан эшитганлари, китобларда ўқиганларини жамлаб, тасаввуридаги она қиёфасини оқ қоғозга туширмоқда: “Она дунёдаги энг меҳрибон инсон, – деб ёзарди у. – Она бизни дунёга келтирган, оқ ювиб-оқ тараб ўстирган. Доимо меҳрибон кўзлари билан боқади бизга. Қорнимизнинг тўқ, уст-бошимизнинг тоза бўлиши учун қайғуради. Эрталаб мактабга кузатиб қўяди, мактабдан келсак, яхши келдингми, болам, деб кутиб олади. барчага меҳрибонлик қил, яхши одам бўл, деб ўргатади...”\nСардор шу тарзда ёзаверди, ёзаверди...\nЭнди муаллиманинг кўзи ҳеч нарса ёзмай, чуқур хаёлга берилиб ўтирган Дилшодга тушди: “Ўйланиб ўтирганига қараганда кўп нарсани ёзса керак. Дилшодларнинг оиласи ишбилармон, тадбиркорлар оиласи. Савдо билан шуғулланишади. Бадавлат яшашади. Дилшод онасининг эркатойи. Нимани хоҳласа, шуни олиб беради. Қизиқ, у онаси ҳақида нималарни ёзаркан?”\n“– Оналарнинг ҳаммаси ҳам меҳрибон эмас, – деб ўйлайди Дилшод, – мана, менинг онам – нуқул тергагани-тергаган. Мени яхши кўрмайди. Куни-кеча компьютер ўйнашга бораман, пул беринг, десам койиб ташлади. Уйда иккита компьютеринг бор, ўшаларни ўйна, эмиш. Бошқа болалар билан тортишиб ўйнамасанг, пулинг кўплигини кўрсатолмасанг, ўйиннинг қизиғи қоладими? Болаларни уйга олиб келиб компьютер ўйнайман десам, бузилиб қолади, деб бермайди. Қизғанчиқ! Мактабга дадамнинг машинасида ҳамманинг ҳавасини келтириб бораман десам, синфдошларинг билан пиёда боравер, деб мени тушириб, ўзи машинага ўтириб, кетиб қолади. Қараб турсин ҳали, катта бўлсам, “Каптива” оламан, мен ҳам уларни миндирмайман. Дадамдан яширинча пул сўрасам, бермади. У дадамни ҳам қўрқитиб қўлга олган. Шундай аёлни меҳрибон она деб бўладими?..”\nБир ҳафтадан кейин иншолар натижаси эълон қилинди. Ўқувчиларга ёзган иншоларига яраша баҳолар қўйилди.\nЭнг қизиғи, Дилшод бу мавзуда ҳеч нарса ёзмагани маълум бўлди. У ўқитувчининг саволига: “нима ёзишни билмадим”, деб ерга қараб тураверди.\nСардорнинг ёзган иншоси эса энг юқори баҳога муносиб деб топилди. Йўқ, Сардор бу иншони ёзмади. У, менинг онам бўлса, мана шундай аёл бўлади, деб гўдаклигиданоқ мудом кўнглида тугиб юрган буюк орзусини оқ қоғозга туширди, холос. Бу кўнгилда аллақачон тайёр бўлган иншо эди.\n“Энг яхши иншо“ танловининг 1-босқичи якунланди\nИНШОЛАP ТАНЛОВИ ЯКУНЛАНДИ


Айирбошлаш шахобчалари - Ўзбекистон Республикаси Марказий банки\nЯнгиланган сана: 3 Апр 2020, 15:25\nБанкни танлангASIA ALLIANCE BANKHamkorbankHI-TECH BANKInFinBankRavnaq-bankZiraat Bank UzbekistanАгробанкАлоқабанкАсака банкДавр-банкИпак Йўли банкИпотека-банкКапиталбанкКДБ Банк ЎзбекистонҚишлоқ қурилиш банкМадад Инвест БанкМикрокредитбанкОриент Финанс банкПойтахт банкСавдогар банкТрастбанкТуркистон банкТуронбанкУниверсал банкЎзагроэкспортбанкЎзмиллийбанкЎзсаноатқурилишбанкХалқ банкЭрон "Содерот" банк\nМанзил: Тошкент ш., Кичик Халка йўли кўчаси, 57/1Г.\nЖойлашув объекти: Флешка (Малика) савдо маркази\nИш режими (иш кунлари): 9:00-17:00\nИш режими (дам олиш кунлари): 9:00-17:00\nМанзил: 100128, Тошкент ш., Шайхонтохур тумани, Шайхонтохур кўчаси, 87 а.\nЖойлашув объекти: UMS qarama qarshisida (олдинги МТС)\nИш режими (иш кунлари): 9:00-18:00\nИш режими (дам олиш кунлари): -\nИш режими (дам олиш кунлари): 9:00-18:00\nМанзил: Тошкент ш., Яшнобод тумани, Олтинтепа кўчаси, 39 уй.\nЖойлашув объекти: "Behruz" тўйхонаси рўпарасида\nМанзил: 100047, Тошкент ш., Яшнобод тумани, Махтумқули кўчаси, 2а уй.\nЖойлашув объекти: Ашхобод сайлгохи\nМанзил: 180001, Қарши ш, Ўбекистон ва Х. Жўраев кўчалари кесишмасида\nЖойлашув объекти: Қарши саньат коллежи\nМанзил: 100069, Тошкент ш, Олмазор тумани, Шимолий Олмазор кўчаси, 13 Б\nЖойлашув объекти: Шимолий Олмазор чоррахаси\nМанзил: Тошкент ш., Олмазор тумани, Қора қамиш мавзеси 2/4, 1-уй.\nЖойлашув объекти: Тансиқбоев бозори\nМанзил: 100170, Тошкент ш., Мирзо-Улуғбек тумани, Зиёлилар кўчаси, 1 уй.\nЖойлашув объекти: Харбий Госпитал\nМанзил: 100094, Тошкент ш., Миробод тумани, Фарғона йўли кўчаси, 532/1 уй.\nЖойлашув объекти: олдинги Ульфат магазини\nМанзил: Тошкент ш., Миробод тумани, Ислом Каримов кўчаси, 17 уй.\nЖойлашув объекти: ЦУМ савдо маркази


Космос, ўқитувчилар ва китобсеварлар ҳақида\n12 Апр 2019 9141\nРоссия Федерацияси президенти Владимир Путиннинг ўтган йил октябрь ойидаги давлат ташрифи якунларига бағишланган матбуот анжуманида давлатимиз раҳбари Шавкат Мирзиёев келгусида иқтисодиёт, фан, техника, маданият, таълим, туризм, спорт ва бошқа соҳаларни янада ривожлантириш борасида эришилган икки томонлама манфаатли келишувларга батафсил тўхталди. Давлатларимиз ўртасидаги дўстлик ва ҳамкорликни мустаҳкамлаш ҳақида гапира туриб, мамлакатимиз раҳбари яқин келажакда Ўзбекистон фуқароси ҳам космосга парвоз қилиши мумкинлигини эслатиб ўтди.\nУшбу сўзлар ҳар бир ватандошимизнинг қалбига чуқур муҳрланди. Албатта, ҳаммамиз бу қачон содир бўлишини интиқлик билан кутяпмиз. Ўша кун келса, журналист ҳамкасбларимизнинг қизиқишларини тасаввур қиляпман. Нимани ва қандай ёритиш, суратга олиш лозим, суҳбатни қандай ташкил этиш керак? Бунда, масалан, таниқли публицист ва ёзувчи Анатолий Аграновскийнинг биринчи ва кейинги космонавтлар тўғрисида тайёрлаган мақолалари асқотган бўларди.\nБунда дарҳол унинг Герман Титов ҳақидаги «Қандай биринчи бўлдим?» очерки ёдга келади. Парвоз санаси ва вақтини олдиндан билган марказий «Известия» газетасининг ўз мухбири радио орқали хабар қилинишидан олдинроқ бутун Олтой ўлкасини жаҳонга машҳур қилган Полковниково қишлоғига ташриф буюради. У ерда бўлғуси космонавт ўқиган, бугун собиқ мактабда мемориал музей фаолият кўрсатмоқда. Мақолада келтирилишича, радиода парвоз эълон қилинганидан сўнг «Титовлар уйида ҳаммаси аралаш-қуралаш бўлиб кетди. Ҳамма бараварига гапирар, унинг онаси кўзларига ёш олган, отаси эса уни юпатарди, ҳаммаёққа валерианка ҳиди анқиб кетди». Журналистлар бирин-кетин югуриб келишарди. Ахборот олиш даражаси матбуотнинг қишлоқдан узоқлигига тўғри пропорционал эди. Дастлаб, москваликлар етиб келишди, кейин бошқалари. «Фақат эртаси куни космонавтнинг ота-онасини пойтахтга жўнатиш учун аэродромга олиб кетишаётганларида район газеталаридан икки нафар журналист югуриб келишди». Улар барибир Титовларга етиб олишди ва машинадан туширишди. (- Нега қараб турибсан? Тезроқ суратга ол! – Тасма тугади…)» Бунинг бари батафсил ва қизиқарли тарзда баён этилган.\nАммо публицистнинг муҳимлик борасида бунисидан ҳам қолишмайдиган бошқа топшириғи ҳам бор эди. Эртасига ўзи биладиган инсон билан учрашиши кераклигини тушуниш анча қийин бўлади. У учрашадиган кишининг олдига эрталаб етиб келди ва ўзини таништирди: «Аргановсикий, «Известия»нинг ўз мухбири».\n«Унинг кўзларида нимадир йилтиллаб кетди, тушундим: мени билади. Ўқиган ё эшитган. Унга дедим:\n– Мен Топоров масаласида келгандим. Адашмасам, уни танийсиз, тўғрими?\n– Шошманг… – деди у. – Топоров ҳақида сиз ёзган эдингиз-а? «Известия»да… ҳа, бир минг тўққиз юз ўттизинчи йилда.\n– Йигирма саккизинчи йилда, - дедим мен.\n– Ёмон мақола эди, – деди у. – Зарарли.\n1928 йилда мен олти ёшда эдим. Аммо мақола чиққан, бу аниқ. Тўғрироғи, фельетон… Унинг тагига эса «А.Аграновский», деб ёзиб қўйилган, - илгариям мени отам билан адаштиришган, шу боис кўникиб кетганман». Катта Аграновсикий Олтой ўлкасининг узоқ қишлоғидаги кулбалардан бирига киради. У ерда эса Глафира исмли бир қиз Генрих Ибсеннинг китобини ўқиётган экан. Бу нарса меҳмонни қандай ҳайратда қолдирганини кўрган кулба эгаси, чол унга: «Биз билан бир муддат яшаб кўр, шунақа нарсаларни кўрасанки…» дейди. Чиндан ҳам мухбир мўъжизага дуч келганди - «Май тонги» коммунасидаги чол-кампирлару ёшлар ҳар куни кечқурун клубга бориб, Толстой, Тургенев, Лесков ва бошқа кўплаб ёзувчиларни ўқишаркан. «Гоголь, Чехов, Островскийларни тўлиқ ўқишган. Бунга яна қатор Есенин, Катаев, Леонов, Шишков каби янги номларни ҳам қўшинг… Саккиз йил ичида кунма-кун ўқиб бўлишган. «Мольер, Ибсен, Гюго, Гейне, Мопассан, Гауптман, Матерлинк… Яна ёз, тўхтама!»\nУлар нафақат китобни ўқишган, балки муҳокама ҳам қилишган, ҳукм ҳам чиқаришган («Бу қишлоқ учун керакли китоб» қабилида). Уларнинг устози ва бунинг барини уюштирган киши Топоров эди. Кейинчалик улар асосида ўз фикрларини қайд этиб бориб, «Деҳқонлар ёзувчилар ҳақида» китобини ёзган. Унга эса Абрам Аграновский кириш сўзи ёзган ва китоб бир неча марта қайта нашр этилган. Аслида махсус мухбир Адриан Митрофанович Топоровни таъқиб қилган ҳасадгўй ва жоҳил одамлардан ҳимоя қилиш мақсадида беш минг километр йўл босиб келганди. У ўзининг «Генрих Гейне ва Глафира» мақоласида ашаддий китобсеварлар, беаёв танқидчилар, «Лапти кийган Белинский» ва уларнинг устози ҳақида ҳайрат билан, унинг душманлари тўғрисида эса нафратланиб ёзади.\nОрадан ўттиз йил ўтиб, Аграновскийнинг ўғли, у ҳам махсус мухбир, Топоровни таъқиб қилганларга бош-қош бўлган, ҳозирда эса безовта, қарилик чўктирган ва таёққа суяниб зўрға юрадиган кимса (этика нуқтаи назаридан унинг исм-шарифи айтилмайди) ҳузурида пайдо бўлади. Ўшандан бери узоқ бу қишлоқ Полковниково қишлоғига айланди, космонавт Титовнинг ота-онаси барчага Топоров ҳақида сўзлаб беришган: айнан у, уларни ўқитган ва инсонлар қаторига қўшган.\n«Адриан Митрофанович тирик, дейсизми… Ай-яй-яй! Балки тузалгандир… Аммо сиз, ўртоқ Аграновский, ўз мақолангиз билан биз қари курашчиларнинг юзига оёқ қўйдингиз, шундай. Эҳ, бу топоровчилар…»\nЁ тавба, орадан шунча йиллар ўтган, иккови ҳам қариб-қартайган, аммо душманликнинг чек-чегараси йўқ экан, у адовату хусумат билан тўйинган, ҳалиям қоралашда давом этади-я?! – ҳайратга тушади публицист, суҳбатдошидан далиллар келтиришини сўраганда у узоқ ўйланиб қолади. «Далиллар. Яна қанақа далиллар? Топоров жуда усталик билан ниқобланганди… Ўшанда Косихда ишлардим, мактаб раҳбари эдим… Менга штатдан ташқари инспектор бўлишни таклиф қилишди… Бир куни чақиришиб, шундай дейишди: «Нима дейсан, «Май тонги» мактабига борсакмикан? У ердан сигнал тушган… Тушуняпсанми, бу керак. У ерда бир ўқитувчи бор экан… Уни кузат, у ҳақда қандай ёмон гаплар эшитсанг ва ҳоказоларни тўпла».\nМана, унинг томонидан йиғилган айрим «далиллар»: Топоров ўзини жуда катта олади, ҳаддан ташқари кеккайган ва ўзига бино қўйган, жуда кам одам билан қўл бериб кўришади… Фақат ўз сигиридан соғилган сутнигина ичади… Мана, сизга унинг маънавий қиёфаси… мана бу Топоровнинг китоби – унда қашшоқлар қатламининг ўзи йўқ, деб ҳисоблаш мумкин. Мана у, бекиниб олган ва тутиш қийин бўлган душман».\nБунинг бари таъқибчи учун – жиддий, ўқувчи учун – кулгили. Космонавтнинг отаси Степан Титов кейинчалик шундай дейди: «Ҳасад, деб ўйлайсизми? Улар ҳасад қилишни билишарканми? Бу аслида кучли ҳиссиёт, дегани. Ҳасад қилиш учун ҳам ҳасад қилаётган нарсангнинг улуғворлигини тушунишинг керак. Йўқ, бу ҳасаддан ҳам баттари. Бу ўзингдан яхши, ақлли нарсаларни қийратиш, эзиб-янчиб ташлаш истаги… Улар бу дунёда қандай юришаркан-а?»\nТаъқибчи-чолнинг сўнгги маслаҳати шундай бўлди: «Агар Топоров ҳақида яна нимадир чиқса, ва у яна мақталса, бу биз қари курашчилар учун ҳақорат бўлади. Яхшиси, ёзманг».\n– Йўқ, – дедим унга. – Топоров ҳақида ёзишади ҳали, албатта, ёзишади. Герман Титовнинг космосга чиққанини радиодан эшитгансиз, албатта. У айнан, ўша қишлоқдан, ўша «Май тонги»дан. Унинг ота-онаси менинг олдимда журналистларга эришган барча яхши нарсалари учун биринчи ўқитувчи – Топоровдан бир умр миннатдор эканини айтишди. Хуллас, бу борада сизга ҳеч қандай ёрдам бера олмайман: энди Топоров ҳақида, албатта, ёзишади».\nУзоқ жим тургач, чол деди: «Мен ўшанда сизларга ҳам мактуб ёзганман… синфий кураш кескинлашиши нуқтаи назаридан баҳо берганман унга… Аммо жиддий жавоб бермадинглар… Нима эмиш, мен ўзимдан ўн калла юқори турадиган Топоровни муҳокама қилганмишман, мендай мактаб ўқитувчисининг хатида олтита грамматик хато бор эмиш. Тамом-вассалом. Ва «А.Аграновский», деган имзо».\nМақоланинг боши ҳам, якуни ҳам қизиқарли чиқди: «Мени отам билан жуда кўп адаштиришади: негаки, исмларимиз ҳам битта ҳарфдан бошланади… – Биласизми, Топоров ҳақидаги мақолани мен ёзмаганман, – дедим ўша одамга. – Мақолани отам ёзган. Сизга ҳам хатни отам жўнатган. Мен ҳам ўшандай жавоб ёзган бўлардим. Худди ўзидай қилиб».\nДарвоқе, Адриан Топоров узоқ умр кўрди ва бутун умр адабиётга қизиқди, баъзан матбуотда мақоласи эълон қилинарди, бир неча китоблар ёзди, жумладан, ўзи ҳақидаги «Мен, ўқитувчиман» номли асарини ҳам. Анатолий Аграновский унинг китобларини нашрдан чиқаришда ва таҳрир қилишда унга ёрдам берган.\nЮқорида келтирилган ҳодисада, умуман, ўз ишида журналист далилларга таянган. Аммо ҳаммаям бундай қилавермайди. Космонавтлар, бошқа инсонлару ҳодисалар ҳақида тузуккина ёзилган, дейиш мумкин бўлган айрим мақолаларда, афсуски, ёлғон деталлар, уйдирма ва мишмишлар бекиниб олган бўлади. Гўёки бир қошиқ қатрон бир бочка асални аччиқ қилиб юборгандек. Шу маънода Аграновскийнинг эҳтиёткорлик борасида айтган сўзларини эслаш, ортиқчалик қилмас: «Табиат бўшлиқни ёқтирмайди. Бўшлиқни эса асосан, бегона ўт тўлдиради. Ахборот етишмаётган исталган жой эса мишмишлар билан тўлади. Булар бизга фойдаси тегадиган мишмишлар бўлмайди. Улар фақат зарар келтирувчи бўлади». Бу таниқли публицист томонидан берилган яна бир муҳим сабоқдир.\nЎзбекистон Республикасида хизмат кўрсатган ёшлар мураббийи.


Каримберди Тўрамурод: Мендан журналист чиқмади – mulkdor.com\nКаримберди Тўрамурод: Мендан журналист чиқмади\nJune 30 2018, 05:06 Жамият\nХуллас, мен ҳақиқий журналист бўлолмадим. “Агар ноҳақдан ноҳақ, очиқчасига жўрттага қамалган олтиариқлик тадбиркор Солижон ҳожи Мирзажоновнинг оқланишига ёрдам беролсам, ўзимни журналист деб ҳисоблайман”, деган эдим. Ёрдам беролмадим. Солижон ҳожи 8 йилга қамалиб кетди!\nДемак, ОАВ нинг тўртинчи ҳокимият экани қуруқ гап экан!\nАнови гаплар йилда бир марта, 27-июнь куни айтиладиган ялтироқ сўзлар экан!\nСолижон ҳожи ака ҳақида тинмай бонг урдим, биров нима деяпсан, демади.\nПрезидентнинг матбуот котиби Алламжоновга шахсан мурожаат қилиб, “Бу гаплардан Президентни хабардор қилинг, ахир у киши Солижон ҳожини яхши билар, яхши кўрар эди, бунга йўл қўймасликлари керак эди”, дедим. Алламжонов парво ҳам қилмади.\nМен Солижон ҳожи аканинг фарзандларига берган ваъдамни бажара олмадим, бир тийинлик нафим тегмади уларга!\nАдолат тикланишига ҳисса қўшолмас эканман, ҳақсизлик аниқ кўриниб турган жойда ҳақ қарор топишига заррача ёрдам беролмас эканман, нима қиламан, журналист бўлиб?!\nСолижон ҳожи аканинг фарзандларидан узр сўрайман!\nНоҳақлик азобини тортиб ётганлардан узр сўрайман!\nАдолатсизлик қурбони бўлиб ётганлардан узр сўрайман!\nМен бир нарсани билиб қолдим: гап бошқа, иш бошқа экан!\nКўп гаплар фақат ТВ учун айтиларкан! ПР учун айтиларкан! Ваҳима учун айтиларкан! Тегишли идораларнинг тегишли катткаонларига бошқача кўрсатма бериларкан!\nАдолат учун курашаман, дея аслида, ҳеч нимага эришмадим. 5-10 душман орттирганим қолди…\nМен нуқул мақтайдиган, ҳамду-сано ўқийдиган қаламбоз бўла олмайман!\n“Арпага ўроқ тушди”, “Товуқларимиз ҳар қачонгидан кўп тухум бермоқда”, “Сигирларимиз ҳар йилгидан кўп сут бермоқда”, “Ҳоким бувадан ҳамма хурсанд”, “Тадбиркор 20 та боланинг сунат тўйини қилиб берди”, “Фермер 10 та кам таъминланган оила вакилларини уйлантириб қўйди”, деган олди-қочдиларни ёзадиган хабарчи бўлишни ҳам истамайман.\n“Мен бу оламга бевақт келибман!”\nХуллас, энди ўзимга бошқа иш ахтараман!\nАлвидо, ёзилмай қолган мақолаларим!\nЎзбек блогери пости остидаги шарҳларни ўчиришга ...\nЎзбекистон Адлия вазирлиги “Ахборотлаштириш тўғрисида”ги қонунга мувофиқ (ушбу талаблар блогерга ҳам таалуқли) веб-сайт ва (ёки) веб-сайт саҳифасидан қуйидаги мақсадларда ...\nОртиқхўжаев абдурасул вахобовнинг оиласига: ...\n«Kun.uz» мухбирларига ташланган Олмазор тумани ҳокими ўринбосари А.Ваҳобов лавозимидан озод этилгани кеча маълум бўлди. Шу билан бирга «Togri.uz» нашрида Тошкент шаҳар ҳокими ...\nЖамиятSeptember 28 2019, 11:09\nТуркманистондаги президентлик сайловида аҳолининг ...\nТуркманистонда президентлик сайловининг дастлабки натижалари эълон қилинди. Унда сайловчиларнинг 97,17 фоизи иштирок этди. Бу ҳақдаги маълумот президент сайтида эълон ...\nЖамиятMarch 14 2022, 04:03


Vivo Европа бозорига чиқаётганини эълон қилди\nМобиль қурилмаларнинг жаҳон бўйлаб етакчи ишлаб чиқарувчиларидан бири янги бозорда қулоқчинлар ва смартфонларнинг оммабоп серияларини тақдим этади.\nДюссельдорф/Лондон, 20 октябрь 2020 йил. – vivo, смартфонларнинг етакчи ишлаб чиқарувчиларидан бири Европа бозорига чиқаётганини эълон қилди. Компания Франция, Германия, Италия, Польша, Испания ва Буюк Британияда ўз офисларини очмоқда. Янги бозорда vivo маҳсулотларининг тақдим этилиши бутун Европа бўйлаб 9 минг кишилик аудитория батафсил ўрганилиши натижаси бўлди.\nИлк маҳсулотлар сифатида vivo Европа давлатларига X51 5G, Y70, Y20s ва Y11s смартофонлари ҳамда vivo Wireless Sport ва True Wireless Earphones қулоқчинларини таклиф этади.\n«Биз vivo компанияси ва унинг маҳсулотлари линиясини Европада тақдим этаётганимиздан жуда хурсандмиз. Бу мураккаб йил бутун дунё бўйлаб компаниялар ва одамларнинг режаларини ўзгартириб юборди. Шунга қарамай фойдаланувчиларга бўлган садоқатимиз ўзгармади, чунки компаниямиз фалсафасида тўғри воситаларни тўғри яратиш ётади, – дейди вице-президент, vivo Европа штаб-квартираси президенти Дэнни Дэнг.\nКомпания халқаро бозорларга чиқиши билан vivo истеъмолчилар учун ҳар доим талабга мувофиқ инновацион ва сифатли маҳсулотлар таклиф этиб келган. Дунё бўйлаб бренднинг 370 миллиондан ортиқ ихлосмандлари бор ва аминмизки Европада ҳам мижозлар эътиборини қозонамиз».\nМатбуот анжуманида Европа бозори учун мўлжалланган компания смартфонлар линияси ва қўшимча қурилмаларни таништирди. Диққат марказидаги маҳсулот сифатида инновацион асосий камера ва профессионал стабилизацияга эга vivo X51 5G модели, хира ёруғликда ва ҳаракатланиш чоғида ҳам максимал барқарор тасвирларни таъминловчи инновацион тизимга эга маҳсулот тақдим этилди.\nКомпания, шунингдек, Y-сериядаги автономлик фокусига эга Y70, Y20s ва Y11s қурилмаларни ҳам тақдим этди. Y-серия vivo компаниясининг Европа бозорининг барча талабларига жавоб бериши туфайли асосий маҳсулот ҳисобланади. Бугунги кунда Европада сотилаётган смартфонларнинг 62,5 фоизи 300гача туради.\nY-серия, асосан, ёш аудитория учун мўлжалланган, шунингдек, аккумулятор сиғими юқорилиги ва ишлатишда қулайлиги учун ундан ўрта ёшлилар ҳам бемалол фойдаланишлари мумкин.\n5000 мА·ч сиғимга эга аккумуляторли Y20s ва Y11s юқори даражада автоном ишлайди ва бир марта қувватлаш икки кунга бемалол етади.\nX ва Y сериядаги смартфонлар Android операцион тизими бошқарувидаги Qualcomm Snapdragon чипсетлари билан жиҳозланган, бу эса қурилманинг силлиқ ва ақл билан ишлашини ҳамда истеъмолчиларда ижобий таассурот қолдиришини таъминлайди.\nШунингдек, vivo симсиз қулоқчинларнинг икки сериясини тақдим қилди ва уларнинг ҳар бири Google Ассистентга кириш функцияси ҳамда мобиллигидан ташқари аъло даражадаги товуш етказиб бериши билан фарқланади.\nVivo Wireless Sport йўлда, тренажер залида шуғулланиш онларида ва очиқ ҳавода мусиқа тинглашни хуш кўрувчи фаол фойдаланувчилар учун мўлжалланган. Vivo True Wireless Earphones (TWS) эса vivo X51 5G смартфони учун идеал аксессуар сифатида майдонга чиқади. Qualcomm aptX аудиокодеклари ва етакчи технологиялар туфайли қулоқчинлар мусиқани фойдаланувчига, айниқса унинг эшитиш хусусиятларига мослаб беради.\nАнонс доирасида vivo УЕФА билан тўрт йиллик келишувга ҳам эришди ҳамда унга кўра компания ЕВРО-2020 ва ЕВРО-2024 чемпионатларининг расмий ҳомийси ҳисобланади. Компания 2024 йилга қадар футбол Европа чемпионатларининг эксклюзив смартфонлар етказувчиси бўлди.\n«Биз дунё бўйлаб барча футбол ишқибозларининг эҳтиросларини қўллаб-қувватлаймиз ва ЕВРО чемпионатлари бўйича УЕФА билан ҳамкорликдан мамнунмиз. УЕФА ва vivo ҳамоҳанг тарзда мукаммалликка интилади ҳамда ўз ишқибозларига ноёб ва фантастик таассуротларни тақдим этади. Бу ҳамкорлик Европа бозори олдидаги узоқ йиллик мажбуриятларимизнинг муҳим қисмидир», — дея таъкидлади vivo Вице-президенти, компаниянинг Европа бизнеси президенти Дэнни Дэнг.\nVivo — глобал юқори технологик компания бўлиб, инновацион маҳсулотлар яратиш ва мобиль коммуникациялар соҳасида хизмат кўрсатиш бўйича етакчи ўринлардан бирини эгаллайди. Vivo ҳаяжонга солувчи инновацион смартфонлар ҳамда акцессуарларни яратиш, шунингдек, технологиялар ва дизайн тафаккурини ноёб ва ижодий ечимларга бирлаштирган хизматларни тақдим этиш орқали бутун дунё бўйлаб фойдаланувчиларни бирлаштиришга ҳаракат қилади.\nКомпаниянинг асосий анъаналарига содиқ қолган ва мижозни хурсанд қилувчи инновацияларни жамловчи “benfen” тушунчаси асосида vivo ривожланишнинг барқарор стратегиясига амал қилади.\nАйни пайтда vivo Шэньчжэн, Дунгуан, Нанкин, Пекин, Ханчжоу, Шанхай, Тайбэй, Токио ва Сан-Диегода 9 R&D марказларга эгалик қилади ҳамда бошқаради. Бу марказлар фаолияти юқори истеъмол технологиялари, жумладан 5G, сунъий онг, фотосъемка ва келгуси авлод смартфонлари ишлаш билан узвий боғлиқ.\nКомпанияга тегишли бўлган бешта ишлаб чиқариш марказлари (шунингдек, автоматлашган ишлаб чиқариш маркази) Хитойда, Жанубий ва Жануби-Шарқий Осиёда жойлашган ва йилига 200 миллиондан ортиқ смартфонлар ишлаб чиқаради. 2019 йил ҳолатига кўра vivo савдо тармоқларини 30 дан ортиқ давлатлар ва ҳудудларга қадар кенгайтирди.\nVivo смартфонлари дунёнинг 30 дан ортиқ давлатларида тақдим этилади ва компания чакана дўконлари жаҳон бўйлаб 1000 дан ортиқ. Vivo маҳсулотлари фойдаланувчилари 370 000 000 кишидан ортиқ.\nСмартфонларимиз тўғрисидаги батафсил маълумотни бизнинг расмий сайтимиз орқали билиб олишингиз мумкин: www.vivo.com/uz


28 феврал 2020, Тошкент вақти: 05:23\nШифокор Маҳмуд Маҳмадиев.\nТожикистонда Сурияда “Ислом давлати” гуруҳига қўшилган милиция махсус отрядининг собиқ қўмондони, полковник Гулмурод Ҳалимовга тиббий ёрдам кўрсатганликда айбланган шифокор 13 йилга қамалди.\nДушанбенинг Исмоил Самоний туман суди 1 август куни шифокор Маҳмуд Маҳмадиев “Ислом давлати” гуруҳига ёлланганликда айбдор деб топилгани ҳақида хабар берди. Шифокорга нисбатан суд жараёни қачон ўтказилгани ва ҳукм қайси куни чиқарилгани тўғрисида маълумот очиқланмади.\nМаҳмадиев 2016 йилда Туркияда қўлга олинган ва шу йилнинг мартида Тожикистонга экстрадиция қилинган эди.\nТергов материалларига қараганда, Маҳмадиев 2015 йилда “Ислом давлати”га ёлланган ва Ҳалимовга мунтазам равишда тиббий ёрдам кўрсатиб келган.\nҲалимов 2015 йилнинг майида Интернет орқали “Ислом давлати” гуруҳига қўшилганини эълон қилган эди.\nТожикистон Ҳалимовни халқаро қидирувга берган. АҚШ эса Ҳалимовнинг қаерда экани тўғрисида маълумот берганларга 3 миллион доллар миқдорида мукофт белгиланганини маълум қилган.\nҲалимовнинг жангларда ўлдирилгани тўғрисида аввалроқ хабарлар тарқатилган эди. Бироқ Тожикистон ҳукумати бу хабарларни инкор этиб, Ҳалимовнинг тирик эканига ишонилишини билдирган.


Озодлик ва ободлик – Jurnalist\nОзодлик ва ободлик\nR S2020-09-10T11:35:26+05:0010 Sentabr, 2020|Умумий янгиликлар|\nКўчага чиқсанг, ён-атрофдагиларнинг кўтаринки кайфиятини кўриб, бир-бирига меҳрли сўзларини айтаётганини кузатиб, кўнглинг равшан тортади. Рост-да, шу йилнинг баҳору ёзи қандай ўтгани ҳеч кимга сир эмас. Яқинлар олислаб, дийдорлар катта соғинчларга дўниб бошлаган эди. Хайриятки, вазият бироз юмшади, “шаҳар-қишлоқларнинг томирларига қон югуриб бошлади”. Аслини олганда, бу ҳаёт Инсон билан гўзал эканлигини, чиройли муносабатлар эса бу ҳуснга ўзгача тароват бахш этишини барчамиз чуқур ҳис этиб бошладик…\nуюшмаси аъзоси, шоир\nҚолаверса, кечагина жонажон юртимиз Мустақиллигининг 29 йиллик байрамини нишонладик. Муҳтарам Президентимизнинг байрам табригидаги улуғвор сўзлар барчамизни янги марралар сари илҳомлантириб юборгани ҳам рост. Агарда бугунги кун кайфиятини кенгроқ тарзда ифода этиш лозим бўлса, нуқта тиниш белгисидан кўра кўпроқ вергулни қўллашимизга тўғри келади, назаримда. Чунки бир нафасда айтадиганларимиз, шарҳларимиз бир-бирига чамбарчас боғлиқ ва адоғи анча олисда.\nДарвоқэ, ҳаётдан мамнунлик ва шукроналик ҳисси кўнгилни тозартади, обод кўнгил эса қудрат отига минади. Айнан бугун мана шу каби ҳолатлар самараси кўз ўнгимизда намоён бўлаётир, десак айни ҳақиқатни айтган бўламиз.\nМамлакатимизда амалга оширилаётган улкан қурилиш ва бунёдкорлик ишлари натижаси обод манзиллар, равон йўллар, бир-биридан гўзал бино ва иншоотлар манзарасида бўй кўрсатаётир. Айниқса оғир пандемия шароитида одамлар ҳаётини фаровон, узоғини яқин қилиш, иқтисодий тараққиётни тезлаштириш мақсадида янги транспорт объектлари, йўллар, замонавий йирик корхоналар барпо этилаётгани ҳақиқий қаҳрамонлик, аслида.\nХалқимизда “тўйга тўёна билан” қабилидаги ҳикматли ибора бор. Юртимизнинг турли нуқталарида амалга оширилаётган кенг кўламли бунёдкорлик ва яратувчанлик ишлари ҳосиласини қутлуғ саналар олдидан азиз ватандошларимиз ихтиёрига байрам туҳфаси тарзида топшириш анъанага айланиб улгурган. Мазкур анъанани муносиб давом эттириш ва шунинг баробарида эл-улус дуосига мушарраф бўлиш мақсадида пойтахтимиз бунёкорлари кечани кеча, кундузни кундуз демасдан ўзларининг соҳавий билимларини намойиш этиш ҳамоҳанглигида шу юртга бўлган чексиз меҳрини ҳам кўрсата олдилар.\nМуҳтарам Президентимизнинг бевосита раҳнамолигида жонажон Ватанимиз Мустақиллигининг 29 йиллиги муносабати билан юртимиз Юраги бўлмиш кўркам Тошкент шаҳрида фойдаланишга топширилган бир қатор янги объектларни кўриб, кузатиб ҳайратга тушмасликнинг иложи йўқ. Юртбошимиз таъкидлаганидек, Бош кентимиз кун сайин кенгайиб, аҳоли сони ҳам ошиб бормоқда. Бу эса албатта, янги қулайликларни яратишга, иш ўринлари сонини оширишга, бир сўз билан айтганда, янгича ҳаёт тарзини бунёд этишга ундайди.\nЯқинда бир гуруҳ ижодкорлар ҳамроҳлигида Тошкент шаҳрида амалга оширилаётган тенгсиз янгиланиш ишлари билан яқиндан танишдик. Энг муҳими, бутун дунё пандемия билан курашиб, ҳаётий режаларини ҳам бир четга суриб қўйган паллада бундай улуғвор ишларнинг бардавомлигини кўриб, кўнглингда бир роҳат туясан, киши. Тан олиб айтиш керак, мазкур улкан ишлар ўз-ўзидан бўлаётгани йўқ. Катта заҳматлар эвазига барпо этилаётган барча янгиланишларни ҳар биримиз ўз тасаввуримизда бир нуқтага жамлагудай бўлсак, Юртбошимиз кўнглидаги БУЮК МАҚСАДЛАР битигини ўқигандай бўламиз!\nАслини олганда, ободлик – кўнгилдан бошланади. Обод кўнгиллар обод манзилларни бунёд этиш ишқи билан яшайди. Пойтахтимиздаги бир қанча кўчаларнинг замонавий ҳамда барча талабларга жавоб берадиган ҳолга келтирилгани ва бундан ҳудуд аҳолисининг мамнун кайфиятини кузатиб, буюк муҳаддис имом Бухорийнинг “Барча яхши ишлар ниятга боғлиқ ва ҳар кимга ўзи хоҳлаган нарса берилади” деган ҳадиси кўнглимиздан ўтади.\nБиз эзгу мақсадли халқмиз. Саломимиздан тортиб хайрлашув сўзларимизгача бир-биримизга яхшилик илинамиз. Азалий қадриятларимиз ўзаги бўлиб хизмат қилувчи ОБОДЛИК тушунчаси бизнинг одатий ҳаёт тарзимизга айланмоғи лозим. Айниқса, сўнгги йиллардаги мисли кўрилмаган янгиланишлар, уй-жойлар, саноат корхоналари, шаҳримизни ўраб турган равон айланма ҳалқа йўллари ва метро йўналишларининг юксак дид ҳамда миллий маҳорат билан яратилаётгани барчамизнинг кўнглимизни фахру ифтихорга тўлдиради. Шундай кўркам Ватанга мансуб эканингдан ғурурланиб кетасан!\nИнсон ҳаётининг асл мазмуни ўзи туғилиб-ўсган заминни обод қилиш, шу тупроқ ҳаққи элу юрт корига яраш, ўз касбидан келиб чиққан ҳолда халқ хизматида бўлишдир. Мен ўзбек халқимнинг бир ижодкор фарзанди сифатида аввало қалбдаги меҳрим ва қўлдаги қаламим ила дунёларга юзланаман. Агар таърифимга ажабланмасангиз, дониш аждодларим ёқиб кетган илму фан – ҳаёт чироқлари шуъласида мук тушиб китоб ўқиётган оламга айтадиган мағрур сўзларим кўп! Башарият аҳлини азал-азалдан ҳайратларга солиб келганмиз ва уларни ҳайратлантиришда ҳам давом этгаймиз!\nМана, сизга яна бир ҳайрат ифодаси:\nТОШКЕНТ – Ватанимнинг гўзал Пойтахти,\nКундуз – қуёш тахти, тунда – ой тахти.\nБормоқда фусункор бир чирой очиб,\nКенглиги кун сайин тўрт томон «қочиб».\nЕр ости, ер усти йўллари шинам,\nАнҳорлари, сунъий кўллари шинам.\nҲайратдан қоқмайсиз ҳатто киприклар,\nЭшилиб – буралган баланд кўприклар.\nХоҳ уловда кезинг, хоҳланг пиёда –\nСизга қулайликлар шай ва зиёда.\nТонгда сув сепилган кўча ярақлар,\nКўкаламзор ерлар, қатор дарахтлар –\nЙил бўйи таратар баҳор нафасин,\nШаҳар янгилар ҳар кун қиёфасин.\nБиргина сўзим бор башар аҳлига:\n“Йўлингиз тушганми Ҳайрат шаҳрига?!”\n… Бу сўзим қўймасин паришон айлаб,\nТошкентнинг иккинчи номидир Ҳайрат!


Маҳфуза Йўлдошева сайёр қабулга нима учун келган эди? - Халқ сўзи\nМаҳфуза Йўлдошева сайёр қабулга нима учун келган эди?\n16:46 25 Март 2019 Жамият\n“Халқ сўзи ONLINE”. Раҳим Шерқулов/Тошкент. Сайёр қабулда одам кўп. Кимдир Бош прокурор, яна бошқаси адлия, ички ишлар вазирларига, яна биров Олий суд, Давлат солиқ қўмитаси раислари билан учрашиб, муаммоларини айтишга шайланган.


Билайн компанияси ўз абонентларини жиддий огоҳлантирди\n29.11.2018 16:00 0 167\n«Beeline» уяли алоқа оператори абонентларни фирибгарлик ҳолатларидан огоҳлантирди. Компания абонентлардан ҳушёр бўлишини ва бундай воқеалар ҳақида хабар беришни сўради.\nагар сиз халқаро қўнғироқни қабул қилган бўлсангиз, лекин кирувчи қўнғироқда «Beeline» ёки бошқа оператор рақами аниқланган бўлса, бизга хабар беринг;\nСиз ютуқ ҳақида SМS-хабар олдингиз ва жўнатувчи сиздан ҳар қандай хатти-ҳаракатларни бажаришингизни сўрамоқда (хабар юбориш, қўнғироқ қилиш ва ҳ.к.);\nСизга номаълум рақамдан қўнғироқ қилишди, ўзларини оператор деб таништириб, сиздан қўнғироқ қилишни ёки бошқа хатти-ҳаракатларни амалга оширишни сўрашди;\nСизнинг рақамингизга, номаълум хорижий рақамдан қўнғироқни қабул қилдингиз (ва кимлигини билмаяпсиз);\nСиздан ижтимоий тармоқлар аккаунти ва ҳар қандай почта хизматлари бўйича блок ҳолатидан очиш учун смс ёки қўнғироқ қилишни талаб қилишмоқда, дейилади компания хабарида.\nМаълум қилинишича, фирибгарлик оқибатида ҳисобдан маблағ олиб қўйилиши, шахсий маълумотлар тарқатилиши мумкин.\nКомпания абонентлар бундай ҳолатларнинг олдини олиш учун ёрдам бериши мумкинлигини, бу эса фирибгарларни аниқлашда, кейинчалик улар жиддий жавобгарликка тортилишларини билдирган.\nБундай воқеа юз берган бўлса, унда биринчи навбатда нима қилиш керак?\nшубҳали манбаларга ва шахсларга ишонманг ва маблағларингиз ечилишига олиб келиши мумкин бўлган ҳар қандай ҳаракатларни амалга оширманг;\nҳеч кимга парол ва шахсий маълумотларни берманг, ҳаттоки қўнғироқ қилувчи давлат органи ходими, банк ёки бошқа муассасалар ходими бўлса ҳам;\nҳар қандай қулай тарзда, бизнинг қўллаб-қувватлаш хизматимизга боғланинг, дейилади компания берган йўриқномада.\nЭслатиб ўтамиз, Ўзбекистон Республикаси Жиноят кодексининг 155- ва 278-моддаларига биноан телекоммуникация тармоғига ноқонуний (рухсатсиз) кириш 3 йилдан 5 йилгача озодликдан маҳрум қилиш билан жазоланади.


“Рамазон — Мўминнинг амаллари мавсуми” туркумидан: Фитр садақаси ҳақида — KUKALDOSH.UZ\n11.06.2018 / - Мақолалар\n“Рамазон — Мўминнинг амаллари мавсуми” туркумидан: Фитр садақаси ҳақида\nФитр садақаси рамазондан фитр (оғиз очиқлигига) чиқиш берилгани учун фитр садақаси номини олган. Аллоҳ таоло «Аъло» сурасининг 9 – 10 оятларида шундай марҳамат қилган:\n«Батаҳқиқ, ким закот ила покланса ва Роббиси исмини зикр қилса, нажотга эришур».\nКасир ибн Абдуллоҳдан, у отасидан, отаси бобосидан ривоят қилади: «Расулуллоҳ (с.а.в) дан ушбу оят ҳақида сўралган эди: «Фитр садақаси ҳақида нозил бўлган» дедилар.\nИбн Аббос (р.а) дан ривоят қилинади: Расулуллоҳ (с.а.в) фитр закотини рўзадор учун беҳуда гап сўз, хато ва камчиликларни ювадиган бўлсин ва мискинлар билан таомланиш бўлсин, деб фарз қилдилар. Ким уни намоздан олдин адо қилса, у мақбул закот бўлур, ким уни намоздан кейин адо қилса, садақалардан бир садақа бўлур.\nФитр садақаси: Фитр закоти, садақа, закот сўзлари бир – бирининг ўрнига ишлатилаверилади. Фитр садақаси 2 – ҳижрий санада жорий бўлган. Бошқа садақалар молдан қилинса, бу садақа киши бошидан қилинади. Ҳанафий мазҳабида садақаи фитр вожиб ҳисобланади.\nРўзадор одам рўза тутар экан, гоҳида билиб билмай турли гаплар оғзидан чиқиб кетиши, баъзи ноқулай амалларни қилиб қўйиши мумкин. Ана шу ғашликларни ювиб юбориш учун фитр садақаси жорий бўлган. Яна бир ҳикмати у мискинларга берилади ва улар таомланиб xурсанд бўлишади.\nҲанафий мазҳаби бўйича ҳур, мусулмон киши ўзининг турар жойидан, кийимидан, уй асбобларидан, от – уловларидан, қурол – аслаҳасидан ва қулларидан ташқари нисоб миқдорига етадиган мулкка эга бўлса, унга фитр садақаси вожиб бўлади. Фитр садақасини киши ўзи учун беради.\nИбни Умар (р.а) шундай ривоят қилганлар:\nРасулуллоҳ (с.а.в) “Эркакка ва аёлга фитр садақаси беришни фарз қилдилар”\nВа ёш болалари учун беради ва қуллари учун ҳам фитр садақаси беради. Саълаба ибн ал Адвий (р.а) қилган ривоятда Расулуллоҳ (с.а.в) шундай деганлар:\nҲар бир қул ва ҳур учун, xоҳ у кичик ёшда бўлсин, xоҳ катта бўлсин, ярим соъ буғдой ё бир соъ xурмо ё арпа бериб фитр садақасини адо қилинглар.\nЭр ўз xотини учун, вояга етган фарзандлари учун агарчи булар унинг қарамоғида бўлсалар ҳам. Агар булар илтимос қилмасалар, ҳам ота улар учун ҳам фитр садақаси берса бу жоиз.\nРасулуллоҳ (с.а.в) фитр закотини xурмодан бир соъ арпадан бир соъ миқдорида фарз қилдилар. Уни одамлар намозга чиқишидан олдин адо этишга амр қилдилар. Бир соъ Абу Ҳанифа (р.а) ва Ироқ фақиҳлари наздида бир соъ = 3,800 гр га тенгдир.\nФитр садақасини қийматини бериш жоиз. Садақаи фитрни кофирга, муртадга, фосиқга, бойга, соғ бўлиб ишламай юрганга, ота-онасига, боласига ва xотинига бериб бўлмайди.\nМўмин киши бу каби амалларга савоблар кўпайтириб бериладиган Рамазон ойида эътиборли бўлиши лозим.\n2 — курс талабаси Шамсиддинхўжа Сулаймонов\nШу билан кифояланамизми?\nEr vа хоtinning huquq vа burchlаri


Wal-Mart етказиб берувчи учувчисиз бошқариладиган учиш аппаратларини синовдан ўтказмоқчи\n22:51 / 27.10.2015\nДунёда йирик гипермаркетлар тармоғига эга Wal-Mart компанияси харидорларга ўзи буюртма қилган маҳсулотини етказиб бериш мақсадида, учувчисиз бошқариладиган учиш аппаратларини синовдан ўтказмоқчи. Компания АҚШ ҳукуматига бунинг учун рухсат беришларини сўраган.\nReuters нашрининг ёзишича компания бир неча ойлардан бери ёпиқ ҳудудда шу каби қурилмаларни синовдан ўтказиб келяпти, энди уни очиқ ҳудудда синовдан ўтказмоқчи. Бу борада Хитойнинг DJI Technology Co Ltd компаниясининг учувчисиз бошқариладиган учиш аппаратларидан фойдаланиш назарда тутилган.\nРитейлер ушбу аппаратлардан нафақат омборхоналарда, балки автотранспорт олиб келиш учун, шунингдек, бошқа вазифалар учун ҳам қўлламоқчи. Бундан ташқари, учувчисиз бошқариладиган аппаратлардан харидорларнинг уйига маҳсулот олиб бориб бериш борасида ҳам синов ишлари олиб борилмоқда.


23 июнь "Халқаро Олимпия куни"га бағишлаб тадбирлар авжида\n23 июнь "Халқаро Олимпия куни"га бағишлаб тадбирлар авжида 21.06.2020 16:36\nҲабарингиз бор, хозирги кунда бутундунёда коронавирус эпидемияси авж олиб бормоқда, карантин эълон қилингани қарамай мамлакатимизда спорт соҳасида хам ижобий ўзгаришлар, онлайн бўлса хам мутасадилар спортни ривожлантириш борасида ҳаракатни давом эттириб келишмоқда.\nҲусусан, хар йили бутундунёда 23 июнь куни олимпия куни кенг нишонланади. Мамлакатимизда Ўзбекистон Миллий олимпия қўмитаси ташаббуси билан ушбу кунга бағишлаб турли тадбирлар ташкил этилиб келинади. Ўзбекистон камондан отиш федерацияси ҳам\n“23 июнь Олимпия кунига бағишлаб” 23 июнь куни эркаклар ва аёллар ўртасида “Ўртоқлик учрашуви” мусобақасини ташкил этмоқда. Мазкур мусобақа онлайн тарзда “ZOOM” программаси орқали олиб борилади. Ушбу мусобақани ташкил этишда асосий кўзланган мақсад юртимизда камондан отиш спорт турини янада тарғиб қилиш орқали катта спортга қадам қўйишдан иборатдир. Бунда Халқаро олимпия қўмитаси ҳамда Ўзбекистон Миллий Олимпия қўмиталарининг ўринлари беқиёсдир. Мусобақа натижаларини эълон қилиб борамиз! Барча спортчиларга омад тилаймиз!


Fuzuliy ash’ori bilan ijro etiladigan qo‘shiqlar matnlari - Behzod Fazliddin\nЗийнат Мумтоз лаҳзалар\nFuzuliy ash’ori bilan ijro etiladigan qo‘shiqlar matnlari\nИюль 3, 2018 Sayt muallifi\t0 изоҳлар Фузулий\nСулаймон ўғли Муҳаммад Фузулий (1498–1556) Ироқнинг Карбало шаҳрида туғилган. Шоир сифатида Бағдодда шакллангани боис тахаллусига баъзан «Бағдодий» нисбаси ҳам қўшилиб келади. Фузулий деярли барча асарини она тили – туркий тилнинг озар лаҳжасида ёзган. Бизгача бир девони, «Лайлову Мажнун» достони ва бир неча мунозаралари етиб келган.\n1556 йилда вабо касалидан вафот этган.\nР. Турсунов мусиқаси\nҒамзасин севдинг, кўнгул, жонинг керакмасму санго?\nТийға урдинг, жисми урёнинг керакмасму санго?\nОташин оҳим-ла айларсан манга таклифи боғ,\nБоғбон, гулбарги хандонинг керакмасму санго?!\nЭй камон абрў, рақиба берма ғамзангдин насиб,\nЎқ отарсан тоша, пайконинг керакмасму санго?\nОсмон, хуршиди рахшонинг керакмасму санго?\nТут алимким, ашк селобина йўқдир эътибор,\nЭй Фузулий, чашми гирёнинг керакмасму санго?\n1.Ғамза – ишва, ноз; кўз қисиш. 2.Тийға – тиғга. 3.Урён – яланғоч. 4.Хандон – кулувчи, кулиб турган. 5.Абрў – қош; шаклан камонга ташбеҳ қилинади. 6.Пайкон – камон ўқи. 7.Жаҳонсўз – жаҳонни куйдирувчи. 8.Барқ – чақмоқ, яшин. 9.Хуршиди рахшон – порлоқ қуёш. 10.Ал – қўл. 11.Ашк – кўз ёши. 12.Чашми гирён – айн. йиғловчи кўз.\nХоразм мумтоз йўлларидан\nҲар китобаким лаби лаълинг ҳадисин ёзалар,\nРиштаи жон бирла ишқ аҳли они шерозалар.\nБу на сирдир, сирри ишқинг демадан бир кимсая,\nШаҳра душмиш ман сани севдим деян овозалар.\nШайхлар майхонадан юз дўндирурлар масжида,\nБетариқатларни кўрким, дўғри йўлдан озалар.\nЧоклар кўксимда, сонмаким, очубдир тиғи ишқ\nКўнглиминг шаҳрина меҳринг кирмака дарвозалар.\nЭй Фузулий, ёр агар жавр этса, андин инжима,\nЁр жаври ошиқа ҳар дам муҳаббат тозалар.\n1.Лаъл – қизил рангли қимматбаҳо тош; мажозан маъшуқа лаби 2.Ҳадис – сўз. 3.Риштаи жон – жон ипи. 4.Шероза – китоб варақларини муқовалашда уларни яхлит тутувчи ипак тасма. 5.Демадан – демай туриб. 6.Кимсая – кимсага. 7.Шайх – айн. қария; дин пешвоси. 8.Дўндирмоқ – бур(дир)моқ, ўгиртирмоқ, айлантирмоқ. 9.Бетариқат – тариқатсиз, бирон тариқат йўлини тутмаган. 10.Сонмоқ – санамоқ, ҳисобламоқ. 11.Инжимоқ – ранжимоқ, хафа бўлмоқ.\nМЎҒУЛЧАИ ҚАШҚАРЧАИ ДУГОҲ\nКўрдим ул хуршид ҳуснин, ихтиёрим қолмади,\nСоядек бир ерда турмоққа қарорим қолмади.\nБир кун ўлмас талъатин кўрмак муяссар, оҳким,\nЗаррача ул гул ёнинда эътиборим қолмади.\nПок қилди хотиримдин заъф(и) даҳр6 ойинасин,\nЎйла маҳв ўлдимки, бир зарра ғуборим қолмади.\nҒам куни ҳамдамларим ғарқ ўлдилар кўз ёшима,\nСилмака кўз ёшими бир ғамгусорим қолмади.\nРўзгорим хуш кечурди, оҳким, даврон ўтуб,\nЎлди аҳволим хароб, ул рўзгорим қолмади.\nРоҳи ишқ ичра манга анжоқ фано мақсуд эди,\nШукрким, мақсуда етдим, интизорим қолмади.\nЭй Фузулий, эл қаму ағёрим ўлди ёр учун,\nСўзи дилдан ғайри бир дилсўз ёрим қолмади.\n1.Хуршид – қуёш. 2.Талъат – қиёфа. 3.Эътибор – бу ерда қадр–қиммат маъ–\nносида. 4.Хотир – ўй, хаёл; кўнгил. 5.Заъф – кучсизлик, ожизлик. 6.Даҳр –\nдунё. 7.Ойина – кўзгу; кўриниш. 8.Ўйла – ўшандай, ўшанча, шунча(лик).\n9.Маҳв ўлмоқ – йўқолмоқ. 10.Силмоқ – артмоқ, сидирмоқ. 11.Ғамгусор –\nкўнгилни кўтарувчи, ғамхўр. 12.Рўзгор – турмуш. 13.Хуш кечурди – яхши\nўтарди. 14.Роҳи ишқ – ишқ йўли. 15.Анжоқ (онжоқ) – ўшандай, ўша (шу)\nдаражадаги. 16.Фано – тасаввуфда олий босқич – руҳан Ҳаққа қўшилиб, ундан алоҳида (махлуқ сифатида) мавжуд бўлишнинг йўқолиши. 17.Интизор – интизорлик, муштоқлик.\n18.Қаму – ҳамма. Эл қаму – бутун халқ. 19.Ағёр – рақиблар. 20.Сўзи дил – бу\nерда сўз ўйини: сўз – 1)сўз, жумла; 2)куйиш, куйик. Сўзи дил – дилдаги сўз\nёки дилнинг куйиши. 21.Ғайри – бошқа. 22.Дилсўз – дилни куйдирувчи.\nАҚЛ ЁР ЎЛСАЙДИ…\nЛаҳза-лаҳза суратин кўрсайдим ул ширин лабинг,\nСан киби, эй Бесутун, ман ҳам қарор этмазмидим?\nУл гули хандонни кўрмак мумкин ўлсайди манго,\nСандек, эй булбул, гулистона гузор этмазмидим?\nДардими оламда пинҳон тутмағим ночордир,\nЎғрасайдим, бир табиба ошкор этмазмидим?\nЭй Фузулий, доғи ҳижрони-ла ёнган кўнглими\nЛолалар очсайди, сайри лолазор этмазмидим?\n1.Биринчи мисра мазмуни: ақлим бўлса эди, ёр ишқидан воз кечмасмидим?! 2.Бесутун (Беҳустун) – Фарҳод қазиган тоғнинг номи. У Эроннинг Кирмоншоҳ шаҳри яқинида жойлашган. Ишқ йўлидаги машаққатлар рамзи. 3.Гузор этмоқ – ўтмоқ, бормоқ. 4.Тутдиғим – тутишим, сақлашим. 5.Ўғрамоқ – 1) хоҳламоқ; 2) муносиб кўрмоқ.\nФарғона – Тошкент мақом йўлларидан\nЛабинг сиррин келуб гуфтора6 мандан ўзгадан сўрма,\nБу пинҳон нуктани бир воқифи асрор ўландан сўр.\nХабарсиз ўлма фаттон кўзларинг жаврин чеканлардан,\nХабарсиз мастлар бедодини ҳушёр ўландан сўр.\nҒамингдан шамъдек ёндим, сабодан сўрма аҳволим,\nХароби жоми ишқам, наргиси мастинг билур ҳолим,\nХаробот аҳлининг аҳволини хуммор ўландан сўр.\nМуҳаббат лаззатидан бехабардир зоҳиди ғофил,\n1.Ҳажр – айрилиқ. 2.Ўландан – бўлгандан. 3.Сўр – сўра. 4.Зулол – тиниқ ва муздай сув. 5.Шавқ – тўлиқиш. 6.Гуфтор – сўзлаш. 7.Нукта – нозик маъноли сўз ёки ибора. Бу сўз «нуқта» сўзига ҳам ҳамоҳанг. Мумтоз адабиётимизда маъшуқа лаби(оғзи) ва белининг кичкиналиги гўзаллик белгиси саналган. Шу боис бел қилга, оғиз эса нуқтага ўхшатилади, баъзан ўта муболаға билан «бор-йўқлигини билиб бўлмайди», дейилади. 8.Воқифи асрор – сирлардан огоҳ. 9.Мардуми ғофил – ғофил одамлар, бехабар нодонлар.10.Кавокиб (бирлиги кавкаб) – юлдузлар. 11.Шаб – тун; қоронғулик. 12.Фаттон – фитначи. 13.Бедод – қийноқ, азоб, жабр. 14.Сабо – тонгги шабада. 15.Шаби ҳижрон – айрилиқ туни. 16.Хароби жоми ишқам – ишқ қадаҳининг харобиман. 17.Наргис – гул тури. Унинг гуллари шаклан маъшуқа кўзига ташбеҳ қилинади. 18.Харобот аҳли – майхонадагилар; мажозан ошиқлар, муҳаббат аҳли. 19.Хум(м)ор – кучли иштиёқ, хоҳиш, қўмсаш. 20.Зоҳид – зуҳд (тоат–ибодат)билан машғул, художўй. 21.Вор – бор, мавжуд.\nҲосилим барқи ҳаводисдан маломат доғидир,\nМаснадим кўйи маломатда фано тупроғидир,\nЗор кўнглим танда зиндони бало дутсоғидир,\nРаҳм қил, давлатли султоним, мурувват чоғидир.\nДавр жавриндан тану жонимда роҳат қолмади,\nСурати ҳолимда осори фароғат қолмади,\nМеҳнату ғам чекмага минбаъд тоқат қолмади,\nКўр Фузулийнинг руҳи зардинда ашки олини,\nПардаи идбора дутмиш сурати иқболини,\nДардмандингдир, иноятлар эдуб сўр ҳолини,\n1.Дилхирож – хирож – солиқ, тўлов. «Дилхирож» – айнан «дилнинг тўлови ёки дил (кўнгил) билан тўланадиган бож». Бу сўз аслида «дил харош» (яъни кўнгилни тирновчи ёки дилнинг тирналиши) бўлган, қабилидаги тахминлар ҳам бор. 2.Барқи ҳаводис – айн. ҳодисалар чақмоғи; умуман, ҳаёт маъносида қабул қилиш мумкин. 3.Маснад – 1)суянчиқ; 2)тахт; 3)мартаба, даража. 4.Кўйи маломат – айн. маломат, таъналар кўчаси; умуман, бу дунё маъносида тушуниш мумкин. 5.Зиндони бало – айн. бало зиндони; тана, вужуд. 6.Дутсоғ – тутқун, асир. 7.Осор – асарлар, излар, белги–нишоналар. 8.Фароғат – хордиқ, дам, хотиржамлик. 9.Минбаъд – асло. 10.Руҳ – юз. 11.Зард – сариқ. 12.Ашки ол – айн. қизил (қонли) кўз ёши. 13.Пардаи идбора – бахтсизлик, омадсизлик пардаси. 14.Дутмиш – тутибди, қоплабди маъноларида. 15.Сурати иқбол – бахт, толеънинг кўриниши (қиёфаси). 17.Иноятлар эдуб – иноят, лутфу марҳаматлар қилиб.\nИзоҳ: Айрим шеърларнинг қўшиқда ижро этилмаган қисми тушириб қолдирилди.\n← Тўқилмаган ҳаёт\nТут гуллаган пайт. Рауф Парфи билан суҳбат →\n"Мажнун бўлиб элни севамен…"\nАвгуст 8, 2017 Sayt muallifi 0\nАбдурауф Фитрат. Мусулмон севгиси\nОктябрь 29, 2017 Sayt muallifi 0\nОктябрь 30, 2017 Sayt muallifi 0


Сенсация: Ўзбекистондаги ғор ер ости «Эверест»и номига даъвогар - Халқ сўзи\nСенсация: Ўзбекистондаги ғор ер ости «Эверест»и номига даъвогар\n15:06 30 Август 2019 Жамият\nЎзбекистондаги ғорлардан бири дунёнинг энг чуқур ғорларидан бири сифатида эътироф этилиши мумкин, деб хабар берди Туризмни ривожлантириш давлат қўмитаси. Урал спелеологлар уюшмасининг Россия геогафик жамиятининг қўллаб-қувватлаши остидаги Сурхондарё вилояти Чўли Баир тоғли массивидаги спелеологик экспедицияси сенсацион натижа билан якунланди. В.Логинов раҳбарлиги остидаги А.Вишневский номидаги ғорда (ЧБ-15) ўтган 20 кунлик экспедиция давомида «-1284 метр»лик чуқурликка эришилган.\nҒорнинг узунлиги 15 километрни ташкил қилган. Чўли Баирдаги ушбу ғор сув босган галереядан бошланиб, 20 метрлик қудуқ билан тугайди. Топографик тасвир шуни кўрсатдики, ғор бугунги кунда Ўзбекистондаги ва умуман Марказий Осиёдаги энг чуқур ғор ҳисобланган, 1415 м. амплитудага етган Бой-Булоққа жуда яқин келди. Бу икки ғорнинг бирлашуви феноменал чуқурлик – 2 километрдан ортиқни қайд этади ва бу уни А.Веревкин (2212 м.) ҳамда Крубер (2197 м.) ғорларидан кейин дунёнинг учинчи энг чуқур ғорига айлантиради.\nНазарий жиҳатдан массивнинг салоҳияти юқорида янги ғорларнинг аниқланиши ҳамда уларнинг бир улкан тизимга айланиши ҳисобига чуқурлиги жиҳатидан жаҳон рекордини ўрнатиш имконини яратади. Ғорлардаги тадқиқотлар 2020 йилда давом эттирилади.


Мамлакатимизнинг энг кучли атлетлари аниқланди\n3 октябрь, 2018, 15:55 355\nТеглар:Енгил атлетика | Sports.uz\nЎзбекистон Республикаси Мудофаа вазрлиги спорт клубининг очиқ чемпионати\nПойтахтимизда Ўзбекистон Республикаси Мудофаа вазрлиги спорт клуби ва мамлакатимиз енгил атлетика федерацияси томонидан очиқ чемпионат ўтказилди.\nМазкур мусобақанинг турли масофаларга югуриш баҳсларида Умида Турғунбоева, Дурдона Ҳамидуллаева, Камила Мирсолиева, Суннат Исмоилов, Сардор Бахтияров ва Мирсаид Бухаров маррага биринчи бўлиб етиб келди.\n100 ва 110 метр масофага тўсиқлар оша югуришда Саида Абдумўминова қизлар ўртасида, Эргаш Нормуродов эса ўғил бўлалар ўртасида ғолиб бўлди.\nДиск, ядро, найза ва босқон улоқтиришда Наргиза Қўчқорова, Светлана Прошкина, Анастасия Асланиду, Рустам Чинқулов, Сергей Дементьев, Иван Зайцев ва Иван Маркелов тенг келадигани топилмади.\nБаландлик, узунлик ва уч ҳатлаб сакрашда Сафина Саъдуллаева ҳамда Алина Яблокова қизлар ўртасида шоҳсупага кўтарлди. ўғил болалар ўртасида Никита Логинов, Иван Денисов ва Дмитрий Мельситов олтин медаль соҳибига айланди.\nТошкентда энг кучли атлетлар аниқланди


07 июл 2022, Тошкент вақти: 03:13\nЖорий йилнинг 1 ноябридан Ўзбекистонда дарахтлар кесилишига мораторий жорий этилади. Бу ҳақда мамлакат президенти томонидан имзоланган “2030 йилгача бўлган даврда Ўзбекистон Республикасининг атроф-муҳитни муҳофаза қилиш концепциясини тасдиқлаш тўғрисида”ги фармонда айтилади.\nҚайд этилишича, Давлат экология қўмитаси, Ўзбекистон Экологик партияси ва жамоатчиликнинг давлат ўрмон фондига кирмайдиган дарахтлар ва буталар қимматбаҳо навларининг кесилишига мораторий жорий этиш тўғрисидаги таклифи маъқулланган.\nКиритилажак мораторий 2020 йил 31 декабргача амал қилиши белгиланган. Бу муддат ичида ваколатли давлат органларига давлат ўрмон фондига кирмайдиган дарахтлар ва буталар қимматбаҳо навларининг кесилишига рухсатнома бериш ман этилган.\nАйни пайтда дарахт кесишга тақиқ табиий омиллар ёки зараркунандалар, ўсимликлар касалликлари таъсирида зарарланган, қуриб бораётган ёки қуриб қолган, шунингдек, фуқароларнинг ҳаёти ва соғлиғига, юридик ва жисмоний шахсларнинг мол-мулкига хавф туғдирувчи дарахтлар ва буталарни санитар кесиш ва қирқишга, ёғоч ва мевалар олиш учун ўстирилаётган дарахтлар ҳамда буталарни (терак ва тез ўсувчи бошқа навлар, тут плантациялари, мевали дарахтлар ва буталар) кесишга, плантацияларда ўстирилаётган ва/ёки юридик ва жисмоний шахсларнинг мулки ҳисобланган дарахтлар ҳамда буталарни кесишга нисбатан амал қилмаслиги урғуланган.


16:13 / 09.09.2017\nВанна пардаси, спорт пойабзали, болалар ўйинчоқлари ва шу каби бошқа предметларни қўрқмасдан кир ювиш машинасига солиш мумкин. "Лайфхакер" шу ҳақидаги мақоласи билан бўлишди.\n1. Юмшоқ ўйинчоқлар\nҲар бир юмшоқ ўйинчоқни алоҳида ювиш қопчасига солиб, одатий меъёрнинг ярмига тенг порошок қўшиб, совуқ сувда ювинг (иссиқ сув ўйинчоқдаги елимни эритиб юбориши мумкин). Шундан сўнг ўйинчоқларни яна бир бор чайиб, қуритинг.\n2. Полтаёқ насадкаси\nМикрофибрадан ясалган насадкаларни ювишга қўрқманг: кир ювиш машинасида уларга ҳеч нима қилмайди. Ажралувчи насадкалар айнан уларни олиб ювиш осон бўлиши учун ҳам ажралувчи қилиб ишланган.\nҚўлқоплар ва ушлагичларни оддий режимда ошхона сочиқлари билан бирга ювинг. Дарвоқе, қўлқоп-ушлагичлар фақатгина ошхонада асқотмайди: улар ёрдамида иссиқ лампани бураш ёки тиконли буталарни кесиш ҳам мумкин.\nЗарурат туғилганда бейсболкага доғ кетказувчи воситадан сепиб, 5 дақиқага қолдиринг. Шундан кейин кир ювиш машинасининг совуқ сувда ювувчи қисқа циклига созланг. Ювиб бўлгач, бейсболка шаклини тўғирлаб, қуритишга қўйинг.\nКроссовкаларнинг боғичларини олиб, уларни ювиш қопчасига солинг, шунда улар аралашиб кетмайди. Энди кроссовканинг таглигини олиб, уни машинага солиш мумкин. Машинада кир айланиши жараёнида ёқимсиз товушлар чиқмаслиги учун улар билан бирга бир неча сочиқ солиш тавсия этилади. Одатий меъёрдаги кир ювиш кукунидан қўшинг, ёқимсиз ҳиддан халос бўлиш учун эса - бироз уксус қўшиш мумкин. Совуқ сувда ювувчи эҳтиёткор режимни танланг.\n6. Майда ўйинчоқлар\nЮвиш қопчасига Lego кубиклари каби майда ўйинчоқлар, ваннада сувда ўйналувчи резина ўйинчоқларни солинг-да, совуқ сувда ювувчи эҳтиёткор режимни ёқинг.\nИкки ёстиқни биттада илиқ сувда, эҳтиёткор режимда ювинг. Қўшимча чайиш ва сиқиш режимини ёқишни унутманг. Ёстиқлар момиқ бўлиши учун қуритиш вақтида машинага бир неча махсус резина шарларини солинг.\n8. Ванна учун пластик парда\nБундай пардани совуқ сувда, одатий меъёрдаги кир ювиш кукунида, машинага бир неча сочиқ қўшиб ювинг.\nРюкзакнинг чўнтакларидаги ҳамма нарсани олиб ташланг, агар уларда ушоқлар бўлса, чангютгичда тортиб олинг. Шундан сўнг рюкзакни ювиш қопчаси ёки каттароқ матога ўраб, бироз кир ювиш кукуни қўшилган совуқ сувда эҳтиёткор режимда ювинг. Қуритиш учун очиқ ҳавога қўйинг.\n10. Спорт гиламчаси\nГиламча ёрлиғида уни машинада ювиш мумкин эмаслиги кўрсатилган бўлса-да, бунинг ҳеч қандай қўрқинчли жойи йўқ. Уни ойда бир марта совунсиз ювинг, ҳатто ўртача ҳароратда, қуритиш режимида қуритсангиз ҳам бўлади.\n11. Ванна ва ҳожатхона гиламчаси\nДастлаб гиламчани кўчада яхшилаб қоқиб олинг, сўнгра ванна сочиқлари билан бирга машинага солинг. Эҳтиёткор режимда, совуқ сувда, одатий меъёрнинг ярмига тенг кир ювиш кукунида ювинг. Шуни унутмангки, резина гиламчаларни қуритгичда қуритиш мумкин эмас.\n12. Маҳсулотлар халтаси\nМатоли сумкаларни оддий режимда, қайноқ сувда ювиш ва ҳатто қуритгичда қуритиш ҳам мумкин. Буни имкон қадар тез-тез амалга ошириш зарар қилмайди, чунки улар одатда дўкон саватчалари, автомобиль юкхонаси, пол ва ошхона столига қўйилади.\n13. Спорт жиҳозлари\nБарча спорт жиҳозларини ҳеч бўлмаганда ойда бир марта ювинг. Барча буюмлар аралашиб кетмаслиги учун уларнинг липучкаларини тақиб қўйинг, алоҳида қопчаларга солсангиз, ундан-да яхши. Одатий меъёрда қўшиладиган кир ювиш кукунининг ярмини қўшинг ва оддий режимда ювинг.\n14. Спорт сумкаси\nСпорт сумкасида кўплаб кир ва бактериялар йиғилади. Бундай сумкани совуқ сувда, эҳтиёткор режимда ювинг. Ювишдан олдин чўнтакларини яхшилаб текширинг.\nпойабзал кир ювиш машинаси\nSamsung AddWash қўшимча кийимларни кир ювиш жараёнининг ўзида қўшиш имкониятини беради\nКир ювиш ҳақида билиш керак бўлган 6 нарса


"Ахборот-кутубхона ресурслари билан хизмат кўрсатиш" бўлими\nБўлимнинг асосий вазифаси АРМ фойдаланувчиларига ахборот-кутубхона хизматини амалга ошириш ва ўқиш заллари хизмати АРМ фондидаги: босма, электрон кўринишида кутубхона ресурсларини тақдим қилади.\nАБОНЕМЕНТ – профессор ўқитувчилар, талабалар, ходимлар, малака ошириш тингловчилари, қишлоқ хўжалиги мутахассисларига, ҳамда бошқа ташкилотлардан келган ходимларга хизмат кўрсатади. Абонементдан 332 та профессор-ўқитувчилар, 81 та ишчи-ходимлар рўйхатдан ўтган. Бошқа ташкилотдан ташриф буюрган фойдаланувчиларга шахсини тасдиқловчи ҳужжат орқали хизмат кўрсатади. Абонементга аъзо бўлиш учун ходимлардан шахсини тасдиқловчи ҳужжат: паспорт нусҳаси, 1 дона 2х4 фотосурат, ходимлар бўлимидан маълумотнома керак бўлади. Китобхонлик гувоҳномаси фойдаланиш учун ўзга шахсга берилиши мумкин эмас. Абонементда китобхонлар дарслик, ўқув қўлланма, монография ва бадиий адабиётлар билан бир қаторда республикамизда чоп этиб борилаётган вақтли матбуот нашрларидан фойдаланишлари мумкин.\nАнъанавий хизмат турлари:\nфойдаланувчиларни рўйхатга олиш;\nадабиётларни буюртма орқали қабул қилиб, фойдаланувчиларга етказиш;\nадабиётларни уйга бериш;\nмаълумот қидириш ва манбаларни танлашда маслаҳат бериш;\nПРОФЕССОР-ЎҚИТУВЧИЛАР ЎҚУВ ЗАЛИ – илмий иш билан шуғулланаётган ўқитувчиларга хизмат кўрсатади. Залда фойдаланувчилар учун 32 иш жойи мавжуд бўлиб, шундан 14 таси компьютерлар билан жиҳозланган. Шунингдек, фойдаланувчилар шахсий компьютерларидан фойдаланишлари учун қўшимча иш жойлари ҳам ажратилган. Фойдаланувчилар АРМ компьютерлари ёки шахсий компьютерлари орқали Интернет тармоғига уланиши мумкин. Профессор-ўқитувчилар ўқув залида АРМда мавжуд автореферат ва диссертацияларнинг электрон нусхалари жамланган. Шунингдек, ўзбек ва рус тилларида электрон дарсликлар ва ўқув-қўлланмалар ҳам фойдаланувчига тақдим қилинади.\nкомпьютердан фойдаланиш (дастурларда ишлаш - Word, Excel, elektron katalog, Internet, ZiyoNet ва бошқалар.);\nLex.uz қонун ҳужжатлари миллий базасидан фойдаланиш;\nмаҳаллий ойнома ва рўзномалар билан хизмат кўрсатиш;\nДушанба-жума 8:30 дан 19:00 гача,\nТАЛАБАЛАР ЎҚУВ ЗАЛИ – талабалар учун хизмат кўрсатиб турган залларнинг энг каттаси ҳисобланади. Залдан бир вақтнинг ўзида 130 киши фойдаланиши мумкин. Талабалар ўқув залининг ёрдамчи фонди 4500 га яқин бўлиб, унда фойдаланувчилар томонидан кўп сўраладиган, энг янги ва долзарб мавзуларга бағишланган ўзбек ва рус тилларидаги Президент асарлари, дарслик ва ўқув қўлланмалар, маълумотнома нашрлар: энциклопедиялар (соҳаларга оид), луғатлар жамланган. Шунингдек, республикамизда чоп этиладиган вақтли матбуот нашрлари бор. Фойдаланувчилар шахсий компютерларидан фойдаланишлари учун қўшимча иш жойлари ҳам ажратилган.\nадабиётларни фақатгина ўқув залидан фойдаланишга бериш.\nШанба 8:30 дан 18:00 гача.\nИНТЕРНЕТ ВА КОМПЬЮТЕР ЗАЛИ – барча тоифадаги фойдаланувчиларга хизмат кўрсатади. Залда фойдаланувчилар учун 20 иш жойи мавжуд бўлиб барчаси замонавий компютерлар билан жиҳозланган, интернет тармоғига уланган. Интернет ва компьютер зали компютерлари АРМ фондида мавжуд тўлиқ матнли электрон ресурслар, CD ва DVD шаклидаги ресурслар ва барча соҳага оид адабиётлар жамланган. Шунингдек, ўзбек ва рус тилларида электрон дарсликлар ва видеолавҳалар ҳам фойдаланувчига тақдим қилинади.\nкомпютердан фойдаланиш (дастурларда ишлаш - Word, Excel, elektron katalog, Internet, ZiyoNet ва бошқалар.);\nэлектрон маълумотни CD, флешкага кўчириш.\n1-ЎҚУВ КУТУБХОНАСИ – ГМ, СХАваМ, ГТС, Экономика ва ЕФ ва ЕК факультет талабаларига хизмат кўрсатади. 1-ўқув кутубхона фонди 1765 номда 36000 нусха дарслик ва ўқув-қўлланмалардан иборат. АРМга аъзо бўлиш учун талабалардан шахсини тасдиқловчи ҳужжат: паспорт нусҳаси, 2 дона 2х4 фотосурат, контракт тўлов шартномасидан нусҳа керак бўлади. Китобхонлик гувоҳномаси фойдаланиш учун ўзга шахсга берилиши мумкин эмас.\nталабаларни АРМга аъзо қилиш;\nадабиётларни уйда фойдаланиш учун бериш.\n2-ЎҚУВ КУТУБХОНАСИ – ҚХМ, ҚСХЭА факультет талабаларига хизмат кўрсатади. 2-ўқув кутубхона фонди 399 номда 15677 нусха дарслик ва ўқув-қўлланмалардан иборат. АРМга аъзо бўлиш учун талабалардан шахсини тасдиқловчи ҳужжат: паспорт нусҳаси, 2 дона 2х4 фотосурат, контракт тўлов шартномасидан нусҳа керак бўлади. Китобхонлик гувоҳномаси фойдаланиш учун ўзга шахсга берилиши мумкин эмас.\nТАЛАБАЛАР ТУРАР ЖОЙИ АРМ ФИЛИАЛИ – институт ётоқхонасида яшовчи барча факультет талабаларига хизмат кўрсатади. Филиал фонди 1873 номда дарслик ва ўқув-қўлланмалардан, 324 номда бадиий адабиётлардан иборат. Фойдаланувчилар томонидан кўп сўраладиган, энг янги ва долзарб мавзуларга бағишланган ўзбек ва рус тилларидаги Президент асарлари, дарслик ва ўқув қўлланмалар, маълумотнома нашрлар: энциклопедиялар (соҳаларга оид), луғатлар жамланган. Шунингдек, республикамизда чоп этиладиган вақтли матбуот нашрлари бор.\nадабиётларни фақатгина ётоқхона залидан фойдаланишга бериш.\nДушанба-жума 16:30 дан 20:00 гача,\nШанба 15:00 дан 18:00 гача.


16.03.2021 22:38 0 1872\nҚозоғистоннинг катта шаҳарларидан бирида чеклов ва карантин чораларини кучайтириш тўғрисида қарор қабул қилинди. Бу ҳақда Қозоғистон ОАВда хабар берилди.\nЖамоат транспорти иш кунлари — одатдаги жадвалга мувофиқ, дам олиш кунлари ва байрам кунлари эрталаб — соат 6:00 дан 10:00 гача; кечқурун — соат 17:00 дан 22:00 гача ишлайди. Бу ҳақда Қозоғистон ОАВда хабар берилди.\nСавдо-кўнгилочар марказлари, савдо марказлари дам олиш кунлари, байрам кунлари — соат 10:00 дан 17:00 гача ишламайди; иш кунлари — соат 10:00 дан 21:00 гача.\nОзиқ-овқат дўконлари, минимаркетлар соат 06:00 дан 24:00 гача ишлайди, озиқ-овқат бозорлари дам олиш кунлари ишламайди.\n«Медеу» коньки майдони оммавий учиш учун тўлиқ ёпилади, «Шимбулоқ» тоғ курорти умумий овқатланиш объектлари соат 21:00 гача фақат ёзги майдонларда ишлайди.\nШунингдек, вилоятлараро ва шаҳардаги номунтазам (туристик) ташишлар тақиқланади.\nКинотеатрлар, театрлар, концерт заллари ва цирк ўз фаолиятини тўхтатади.\nУшбу қарор 20-мартдан кучга киради.\nҚозоғистон Олмаота жамоат транспорти карантин


Эрон Россиядан ўз элчисининг “номаъқул” фотосурати учун узр сўрашни талаб қилди\n29 ноябр 2021, Тошкент вақти: 20:14\nРоссиянинг Теҳрондаги элчиси Леван Жагарян Эрон Ташқи ишлар вазирлигига чақирилди. Бунга дипломатнинг Буюк Британия янги элчиси Саймон Шерклифф билан бирга тушган фотосурат сабаб бўлган.\nСурат Эрон расмийларига шоҳнинг тахтдан ағдарилишига ва мамлакатнинг мустакамлакага айланишига олиб келган совет-инглиз босқинини эслатган.\nРоссиянинг Эрондаги элчихонаси 11 август куни Жагаряннинг Шерклифф билан тушган фотосуратини эълон қилган. Ушбу сурат композиция жиҳатидан 1943 йилда Теҳрон конференцияси чоғида олинган бошқа машҳур фотосуратни такрорлайди. Унда СССР, АҚШ ва Буюк Британия раҳбарлари— Иосиф Сталин, Франклин Рузвельт ва Уинстон Черчилл зинапоя майдончасига қўйилган курсиларда ўтиргани акс этган.\n“Twitter”да сурат остида қолдирилган изоҳларда эронлик фойдаланувчилар фотосурат уларга ўтмишдаги мустамлака даврини эслатгани ҳақида ёзишган. Совет Иттифоқи ва Буюк Британия 1941 йил августида Эронга бостириб кирган ва шоҳ Ризо Паҳлавийни тахтдан воз кечишга мажбур этиб, 1946 йилгача мамлакатни эгаллаб турган эди.\nЭрон ташқи ишлар вазири Жавод Зариф суратни “номаъқул” деб атаган. “Эрон халқи ўз тақдири ҲЕЧ ҚАЧОН чет давлатлар элчихоналари ёки ажнабий давлатларнинг қарорларига боғлиқ бўлмаслигини кўрсатиб қўйди”, деб ёзган у “Twitter”даги саҳифасида.\nШов-шув кўтарилганидан сўнг Россия элчихонаси “Twitter”да фотосуратда “Эронга қарши мазмун йўқ”лигини билдирган, аммо элчихона узр сўраган эмас.


Сўғд фестивалида ўзбек қўшиқлари ҳам янграмоқда\n07 июл 2022, Тошкент вақти: 09:49\nТожикистоннинг Хўжанд шаҳрида бўлиб ўтган “Данак” Халқаро болалар фестивалида Россия, Қозоғистон ва Қирғизистон вакиллари билан бир қаторда илк бор қўшни Ўзбекистоннинг ёш санъаткорлари ҳам иштирок этди.\n“Данак” Халқаро мусиқали телевизион фестивали мувофиқлаштирувчиси Наим Ҳакимовнинг айтишича, Ўзбекистон вакилларининг фестивалда иштирок этиш-этмасликлари сўнгги кунгача аниқ эмас эди.\n- Биз ўз тарафимиздан Ўзбекистонга таклифномалар жўнатдик, телефон орқали ҳам суҳбатлашдик. Бундан ташқари, Ўзбекистоннинг Тожикистондаги элчихонаси ходимлари билан ҳам фестивал программаси ва унда кимлар қатнашиши ҳақида келишиб олинган эди. Бироқ жавоб фақат 30 ноябр куни олинди ва ўша куннинг ўзидаёқ ўзбекистонликларни чегарада кутиб олдик, дейди Наим Ҳакимов.\nЎзбекистон ёш санъаткорлари раҳбари, республика маориф аълочиси Гулнора Умарова-Мухторованинг айтишича, фестивал яна бир бор санъат, маърифат ва маданият учун чегара йўқлигини намойиш этди.\n- Авваламбор шуни айтмоқчиманки, мезбонлар бизни тожик-ўзбек чегарасида гуллар ва карнайлар билан кутиб олишди. Фестивалга келганимиздан жуда хурсандмиз. Бугунги болалар байрамига Тошкентдаги Ҳамза Ҳакимзода номли коллеж талабалари билан келдик. Талабалар биринчи марта ана шундай анжуманда иштирок этишди. Назаримда мана шундай анжуманлар ва учрашувлар орқали биз илгариги дўстлик алоқаларини яна қайта тиклашимиз лозим. Агар келгуси йили фестивал яна Тожикистонда ўтадиган бўлса, биз албатта келамиз, деди Гулнора Умарова-Мухторова.\nФестивалда иштирок этаётган бошқа республикалар ёш санъаткорлари ўз қўшиқларни асосан ўз миллий тилида ижро этди. Бироқ Ўзбекистон вакиллари ўз санъатларини турли тилларда намойиш қилди. “Бунинг сабаби нимада?” деб сўраймиз ўзбек делегацияси раҳбаридан.\n- Назаримда, фестивалнинг асосий мақсади ҳам халқларни бирлаштиришдан иборат. Агар эътибор берган бўлсангиз, йигит-қизларимиз ўзбек, инглиз, татар, украин тилларида қўшиқлар айтишди. Корейс рақси ижро этилди. Айтмоқчиманки, қўшнилар билан иноқ ва ахилликда яшамоқ керак. Чунки биз тожику ўзбек, қозоғу қирғиз, туркману рус доим аҳилликда, яхши қўшничиликда яшаб келганмиз, дейди Гулнора Умарова-Мухторова.\nФестивалда қатнашаётган Тожикистонда хизмат кўрсатган артист Сабоҳат Нажмиддинова ҳам ўзбекистонлик ёш санъаткорлар маҳоратини кўришга келган.\n- Назаримда, болалар учун ҳеч қандай чегара бўлмаслиги керак.Фестивалда Ўзбекистон ёш санъаткорлари иштирок этишларини орзиқиб кутган эдим. Чунки қўшни республикада ёш талантлар жуда кўп. Бугун фестивалда ўзбек болаларининг санъатини томоша қилиб, бунга яна бир бор амин бўлдим.Ўзбеку тожик тирноқ ва эт сингари бир-бирига қовушиб кетган миллатлар. Биз ҳеч қачон бир-биримиздан ажрамаслигимиз керак, дейди Сабоҳат Нажмиддинова.\nСанъат кўриги ташкилотчиларининг айтишларича, бу йилги фестивалда ғолибларни аниқламасликка қарор қилинган. Ташкилотчиларга кўра, фестивални ўтказишдан кўзланган асосий мақсадга эришилди – ёш санъаткорлар ўртасида дўстлик ришталари боғланди.


Ўзбеклар қирғизларга миннатдорлик билдирди\nТурғунбек Ўзбекистонлик инсон ҳуқуқлари ҳимоячилари андижонлик қочқинларнинг учинчи мамлакатга кўчирилиши муносабати билан Қирғизистон ҳукумати ва халқига, БМТ ва бошқа халқаро ташкилотларга миннатдорлик билдирди.\nМиннатдорлик мактубига Ўзбекистон инсон ҳуқуқлари жамияти, “Демократлар давраси”, “Мустақил маҳалла”, “Мазлум”, “Озод аёл” каби нодавлат ташкилотлар вакиллари, пенсионерлар, ўқитувчилар имзо чеккан.\nМактубда қочқинларни қабул қилгани ва уларнинг эсон-омон учинчи мамлакатда чиқиб кетишига имкон бергани учун Қирғизистон ҳукумати ва халқига миннатдорлик билдирилиб, “ҳукмдорлар ва диктаторлар келиб-кетавериши, аммо халқлар ўртасидаги ҳамжиҳатлик сақланиб қолиши”га урғу берилади.\nМактубда БМТнинг Қочқинлар масаласи бўйича олий комиссари бошқармаси, ЕХҲТ, “Фридом ҳаус”, “Ҳьюман райтс уотч”, Халқаро Хельсинки федерацияси, Лондондаги Уруш ва тинчликни ёритиш институти ҳамда бошқа халқаро ташкилотларга алоҳида миннатдорлик билдирилади.\nМактубга имзо чеккан инсон ҳуқуқлари ҳимоячиси Елена Урлаеванинг сўзларига қараганда, Қирғизистон бошқа мамлакатларга ўрнак бўлгулик иш тутган ва ўзининг инсон ҳуқуқларига содиқлигини намойиш этган.\n“Ўзбекистон ҳукумати Қирғизистонни турли йўллар билан сиқувга олишга ҳар қанча ҳаракат қилса-да, қирғизлар андижонлик қочқинларни учинчи мамлакатга жўнатиб юборгани алоҳида миннатдорлик билдиришга арзийди. Қочқинлар ҳақиқий гувоҳлар. Агар халқаро трибунал бўлса, энди Андижондаги хунрезликлар бўйича Каримовга қарши беш юзга яқин гувоҳ бор”, - деди Е.Урлаева.\nМиннатдорлик мактубида андижонлик қочқинларни қабул қилаётган давлатларга ҳам раҳмат айтилади ҳамда бу мамлакатлар халқи ва ўзбек халқи ўртасида дўстона алоқалар ривожланишига умид билдирилади.


Жозе Моуриньо бирданига 13 футболчининг жавобини беришга қарор қилди » Скачать музыку бесплатно новинки музыки 2016-2017\nЖозе Моуриньо бирданига 13 футболчининг жавобини беришга қарор қилди\nКомментариев: 0 Просмотров: 163 Дата: 7-06-2016, 20:23 "Манчестер Юнайтед"нинг амалдаги янги мураббийи Жозе Моуриньо ушбу ёзги трансферларда жамоани тарк этиши кутилаётган футболчилар рўйхатини аллақачон аниқлаб бўлди - дея хабар қилади El Confidencial. Хабар қилинишича, ёзда 13 футболчи "Олд Траффорд"ни тарк этади. Улар Хуан Мата, Бастиан Швайнштайгер, Мемфис Депай, Андре Эррера, Маруан Феллаини, Антонио Валенсия, Люк Шоу, Маттео Дармиан ва яна 4 футболчининг исми ҳозирча ошкор этилмаган. Эслатиб ўтамиз, Жозе Моуриньо "Манчестер Юнайтед"ни шу йил 27 май куни жамоани бошқариб келган голландиялик мутахассис Луи ван Гаалдан кейин қабул қилганди. "Қизил иблислар" ушбу мавсум 66 очко жамғарган ҳолда турнир жадвалининг 5-поғонасидан жой олди. - деб хабар бермоқда Stadion.uz нашри.


Олий таълим соҳасида устуворликлар белгиланди | NORMA.UZ\nОлий таълим соҳасида устуворликлар белгиланди\nЎзбекистон Республикаси олий таълим тизимини 2030 йилгача ривожлантириш концепцияси тасдиқланди (Президентнинг 8.10.2019 йилдаги Фармонига қаранг).\nБошқалар қаторида у қуйидагиларни назарда тутади:\nсоҳада ДХШни ривожлантириш, ҳудудларда давлат ва нодавлат ОТМ фаолиятини ташкил этиш асосида олий таълим билан қамров даражасини 50%дан ошириш;\nЎзбекистон Миллий университети ва Самарқанд давлат университетини мамлакатимиз олий таълим муассасаларининг флагманига айлантириш, уларни Quacquarelli Symonds World University Rankings, Times Higher Education ёки Academic Ranking of World Universities ТОП-500 рўйхатига киритиш, шунингдек республикадаги камида 10 та ОТМни ушбу рейтингларнинг ТОП-1000 рўйхатига киритиш;\nўқув жараёнини босқичма-босқич кредит-модуль тизимига ўтказиш, илғор стандартларни жорий этиш, жумладан, назарий билим олишга йўналтирилган таълимдан амалий кўникмаларни шакллантиришга йўналтирилган таълим тизимига босқичма-босқич ўтиш, ОТМнинг академик мустақиллигини таъминлаш;\nОТМда таълим, фан, инновация ва илмий-тадқиқотлар натижаларини тижоратлаштириш фаолиятининг узвий боғлиқлигини назарда тутувчи “Университет 3.0” концепциясини босқичма-босқич жорий этиш;\nОТМда технопарк, форсайт, технологиялар трансфери, стартап, акселератор марказларини ташкил этиш;\nмамлакатимиз олий таълим тизимини Марказий Осиёда халқаро таълим дастурларини амалга оширувчи “хаб”га айлантириш;\nхалқаро ҳамкорликни, шу жумладан профессор-ўқитувчилар, илмий изланувчилар, докторантлар, бакалавриат ва магистратура талабаларининг юқори импакт-факторга эга нуфузли халқаро илмий журналларда мақолалар чоп этишини йўлга қўйиш ва ҳ.к.\nКонцепция босқичма-босқич амалга оширилади – тегишли даврга мўлжалланган мақсадли параметрлар ва асосий йўналишлардан келиб чиқиб, ҳар йили алоҳида “Йўл харитаси” тасдиқланади.\nОЎМТВ ҳузуридаги Жамоатчилик кенгаши ҳамда Ўзбекистон олий таълим муассасалари ректорлари кенгаши негизида Республика олий таълим кенгаши ташкил этилди. Бу ташкилий, таҳлилий ва маслаҳат вазифаларига эга ННТдир. Унинг фаолияти натижалари, ишлаб чиқилган таклиф ва тавсиялар соҳа вазирлигининг ҳайъат мажлисида йилига камида икки марта кўриб чиқилади ва улар юзасидан қарорлар қабул қилинади. Шунингдек, Кенгаш ишлаб чиқилган таклиф ва тавсиялар юзасидан ҳар чоракда Президент Администрацияси ва Вазирлар Маҳкамасига ахборот киритиб боради.\nДавлат ОТМ раҳбарлари томонидан хорижий мамлакатга хизмат сафарига чиқишнинг янги тартиби жорий этилмоқда. Бўйсунуви бўйича вазирлик ва идорани хабардор қилиш, ОТМ сайтида асосий маълумотларни (мамлакат номи, ташриф мақсади ва режаси), сафар натижалари юзасидан эса – ОТМ кенгашига амалга оширилган ишлар ва харажатлар тўғрисида тақдим этилган ҳисоботни жойлаштириш лозим. Бу ДХХ, Миллий гвардия, Адлия вазирлиги, ИИВ, Мудофаа вазирлиги ва ДБҚ тизимидаги ОТМларга тегишли эмас.\nБош прокуратура Академиясига кимлар ўқишга қабул қилинади


Навалний мусулмонларга дўстми ёки душман? - Zamin.uz\nИжтимоий тармоқларда айрим ҳамюртларимизнинг қўшни давлатлар, хусусан Россия сиёсатида юз бераётган воқеаларга катта эътибор бераётганлари, қизғин баҳсларга киришиб кетаётганларини кўриб ҳайрон бўламан. Тўғри, юз йилдан ортиқ муддат мустамлакаси бўлганимиз, ҳозир ҳам миллионлаб ҳамюртларимизнинг ўша мамлакатда ишлаётгани қандайдир сабаб бўлиши мумкин.\nАммо, бошқа давлатнинг ички ишларига бунчалик диққатни қаратиш унчалик ҳам тўғри иш эмас. Ундан кўра, ўзимизнинг қалашиб ётган муаммоларимизга ечим излаганимиз яхшироқ эмасми?\nАйрим тармоқ фойдаланувчилари ҳозирги президент Путинга хайрихоҳлигини билдирса, бошқалари Навалнийга тарафини олишади. Путиннинг собиқ империяни қўмсаши, қайси йўл билан бўлса ҳам собиқ мустамлакаларни “катта оға” қаноти остига тўплашга ҳаракат қилиши ҳеч кимга сир эмас.\nХўш, Навалний-чи? Агар у ҳокимият тепасига келса, мусулмонлар, айниқса, Россия мусулмонларининг аҳволи қандай бўлади? Қўшни давлатлар билан муносабатлар яхшиланадими? Шу сабабли Алексей Навалнийнинг ҳозиргача фаолияти давомида мусулмонлар ва Ислом динига бўлган муносабати ҳақида озгина хабардор бўлиб қўйиш фойдадан холи бўлмайди.\nНавалний босиб олинган Қрим яримороли "Россиянинг бир қисми бўлиб қолиши ва энди ҳеч қачон Украинанинг таркибига айланмаслигини" таъкидлагани учун қримликларнинг кўз ўнгида душман сифатида қабул қилинади.\n2011 йил сентябр ойида Алексей Навалний Россия миллатчи ташкилотларининг "Кавказни боқишни тўхтатиш" шиори остида ўтказилган умуммиллий кампаниясини қўллаб-қувватлаган эди.\nНавалний Шимолий Кавказ республикаларини молиялаштиришнинг нотўғри сиёсати билан Кавказ ва Россиянинг жанубий минтақаларида терроризм муаммосини боғлайди. Навалний давлат муассасалари ва давлат идораларида мусулмон аёлларнинг рўмол ўрашини ноўрин деб айтган эди. У ҳижобни "аёлни камситиш", "ёввойилик" ва "ўрта аср ваҳшийлиги" деб атаган. Қодировнинг чечен армиясига муносабат билдирган Навалний бир неча бор Чеченистон раҳбари Рамзан Қодиров Москванинг молиявий кўмаги билан аслида ўзининг “шариат қўшини”ни яратганини айтган.\n2000 йилларнинг охирларида миллатчиларнинг "Россия маршида" қатнашган Алексей Навалний Россияга оммавий миграция манбалари бўлган барча мамлакатлар билан виза режимини жорий этиш тарафдори. Улар орасида Марказий Осиё ва Жанубий Кавказ ҳам бор.\n"Биз ишонамиз, Кавказда орзуси ҳижобга ўралиб олиб, 25 фарзанд кўришни эмас, балки нормал ва одам каби яшашни орзу қиладиган қизлар ҳам бор. Биз биламиз, у ерда ўқишни ва ишлашни хоҳлайдиган, ҳаётдаги идеали “Порш Кайен” ёки мана бундай бармоқ кўтариш бўлмаган ёшлар ҳам бор", деган эди Навалний минбарда шаҳодат тимсоли бўлган кўрсаткич бармоғини тепага кўтариб.\n2017 йилда Навалний фейсбукда Қурбон ҳайити муносабати билан ўқилган намоздан кейин Москвадаги жоме масжидидаги намозхонлар тасвирланган видеони жойлаштирган. Сиёсатчи видеони кинояли тарзда изоҳлаб шундай деган: "Муҳожирлар ҳужуми ва исломлаштиришга қарши тура олмайдиган Европанинг ўлими ҳақидаги Россия телевидение ток-шоусининг янги кадрлари тармоққа жойланди".\nУ видеодаги ҳодисалар Париж ва Лондонда бўлиб ўтгани ва улар ёввойилар зарбаси остида қолганини ёзган. Навалний миллатчилик ва ксенофобия, айниқса “Яблоко” партияси аъзоси бўлган, озарбайжон миллатига мансуб Саодат Қодировани ҳақорат қилиб, “унинг жойи бозорда экани”ни айтган ва бу ҳам етмагандай уят сўзлар билан ҳақорат қилган. Бу қилиғи учун Навалний “Яблоко” партиясидан қувғин қилинган.\nМусулмонларнинг Навалнийга яна бир эътирози – унинг "янги масжидлар кўпроқ ноқонуний миграция масаласидир" деб Москвада янги масжидлар қурилишига қарши чиққани эди.\nСавол туғилади: мусулмонлар уларнинг динига қарши фикрлар билдираётган "сиёсатчи" Навалнийдан нимани кутишлари мумкин?\nЯнгиликлар » Дунё » Навалний мусулмонларга дўстми ёки душман?


Олмошлар тилга кирганда... - План урока\nОлмошлар тилга кирганда...\nАсқарова Дилором Юлдашевна,\n№113 Әл-Фараби атындағы жалпы орта мектебінің\nМавзу: Олмошлар тилга кирганда...\nМаксад: 1. Ўқувчиларнинг ,,Олмош – сўз туркуми ва олмошларнинг\nтурлари“ мавзуси юзасидан олган билимларини мустаҳкамлаш,\nтекшириш ва баҳолаш.\n2. Ўзбек тили фанига бўлган қизиқишларини ошириш, ўзбек тили-\nдан билим, кўникма ва малака ҳосил қилиш.\n3. Ўқувчиларни аҳилликка, дўстликка, бирдамликка чақириш.\nДарснинг жиҳози: дарслик, методик қўлланмалар, компьютер.\nҚўлланиладиган стратегиялар: тўплаштириш, умумлаштириш.\nЎқи, ўрган, билим ол,\nДиққат билан қулоқ сол.\n1. Ўқувчиларни дарсга ҳозирлаш.\n3. Уй вазифаларини қисқа – савол жавоблар асосида мустаҳкамлаш.\nЎқувчилар, мана ўтган ўзбек тили дарсларимизда биз сизлар билан бир неча соат давомида ,,Олмош – сўз туркумлари ва уларнинг турлари“ мавзуси юзасидан суҳбатлашдик. Бугун ана шу ўтилган мавзуларни яна бир бор мустаҳкамлаймиз.\nЯнги мавзу: ,,Олмошлар тилга кирганда...“ мустаҳкамлаш дарси.\n1. Хотира машқи.\n2. Сўз бойлигимизни текширамиз.\n3. Гапларни морфологик ва синтактик таҳлил қилинг.\n5. Ким топқир? ўйини.\n6. Ижодий иш.\n7. Сўз кўрки – мақол.\n8. Фикрлаш машқи.\nI ,,Хотира“ машқи.\nБу машқда берилган олмош турларини тартиб асосида жойлаштиринг.\nУларнинг қоидасини мисоллар билан тушунтиринг.\nОт, сифат, сон ўрнида қўлланиладиган сўз туркуми олмош дейилади.\n1. Шахсни билдирадиган олмошлар кишилик олмошлари дейилади: мен, сен,\nу, биз, сиз, улар.\n2. Нарса – буюмни кўрсатиш учун ишлатиладиган олмошлар кўрсатиш\nолмошлари дейилади: ана, мана, у, бу, шу, ўша, анови, мана бу.\n3. Нарса – буюмни таъкидлаб. аниқлаб кўрсатиш учун ишлатиладиган ўз сўзи\nўзлик олмоши дейилади: ўзим, ўзинг, ўзи, ўзимиз, ўзингиз, ўзлари.\n4. Бирор нарса – буюм, белги ёки сон ҳақидаги сўроқни билдирадиган\nолмошлар сўроқ олмошлари дейилади: ким?, нима?, нималар?, қанақа?,\nнечта?,кимингиз?, қайси?, кимлар?\n5. Нарса – буюмни белгилаш учун ишлатиладиган олмошлар белгилаш\nолмошлари дейилади: ҳамма, бари. барча.\n6. Инкор маъносини билдирадиган олмошлар бўлишсизлиқ олмошлари\nдейилади. Бўлишсизлик олмошлари ҳеч сўзи орқали ифодаланади: ҳеч\nким, ҳеч нима, ҳеч нарса, ҳеч қачон, ҳеч қайси.\n7. Ноаниқлик, гумон маъносини билдирадиган олмошлар гумон олмошлари\nдейилади. Гумон олмошлари алла сўзи орқали ифодаланади: аллаким,\nалланима, аллақайси, аллақачон, кимдир, нимадир, қачонлардир,\nII Сўз бойлигимизни текширамиз.\n3 минут ичида олмошларга оид сўзларни ким кўп ёза олади.\nIII Берилган гапларни морфологик (сўз туркуми) ва синтактик (гап бўлакла-\nри) таҳлил қилинг:\n1. Мажлисга ҳамма келди.\n2. Биз ўз тилимизни, ўз Ватанимизни севамиз.\n3. Девор орқасидан аллакимнинг овози эшитилар эди.\nIV. Дарслик билан ишлаш.\n103 – машқ.\nБўлишсизлик олмошларининг ҳар бирини белгилаш олмошлари билан\nалмаштириб, гапларнинг қурилиши ва маъносида рўй берадиган\nўзгаришларга эътибор беринг.\n1. Ҳеч бир дард бедаво бўлмайди. (Ҳар бир дардга даво бор.)\n2. Бировга қилинган яхшилик ҳеч қачон унутилмайди. (Бировга қилинган ях-\nшилик ҳар доим эсда сақланади.)\n3. Нотиқ сўзини тугатса ҳам ҳеч ким қўзғалмади. (Нотиқ сўзини тугатса ҳам\nҳамма ўрнида ўтирди.)\n4. Шанбаликда ҳеч бир ўқувчи четда қараб турмади. (Шанбаликда ҳамма\nўқувчилар виждонан ишладилар.)\nV. ,,Ким топқир?“ ўйини.\nБунда берилган олмош сўзларни олмошларнинг турига қараб\nмен, ҳар, бир, ҳамма, сиз, ҳеч, ким,\nкимдир, нима, сен, бари, мана бу,\nҳеч нима, у, анови, аллаким, ҳеч қачон,\nўша, қайгадир, барча, нечта, ўзимиз, бу,\nаллақайси, биз, улар, ўз, ким, қайси,\n1. Кишилик олмоши:\n2. Кўрсатиш олмоши:\n3. Ўзлик олмоши:\n4. Сўроқ олмоши:\n5. Белгилаш олмоши:\n7. Гумон олмоши:\nVI. Ижодий иш.\nБўғинлардан сўзлар, сўзлардан топишмоқлар тузинг ва уларнинг\nжавобини топинг. Олмошларнинг қайси турлари иштирок этганини\nЎзи қий бур\nшиқ ни пи\nЎзи пишиқ, бурни қийшиқ.\nма Сен ур\nСен урмасанг, у урмас.\nёғи ма тиқ\nҲам қил ма\nтиқ ҳам ин\nҲамма ёғи қилтиқ,\nҲамма унга интиқ.\nVII. Сўз кўрки – мақол.\nОлмошлар иштирок этган сўзли мақоллар топинг.\n1. Ўз уйинг – ўлан тўшагинг.\n2. Барча юкни кўтарган туя, чўмични ҳам кўтаради.\n3. Ўзига боқма, сўзига боқ.\n4. Мен боламни дейман, болам боласини.\n5. Ўзга юртда шоҳ бўлгунча, ўз юртингда гадо бўл.\n6. Мендан кетгунча, эгасига етгунча.\n7. Пичоқни аввал ўзингга ур, оғримаса бошқасига.\nVIII. Фикрлаш машқи.\nИнтерактив доскада кўрсатилган мустақил Қозоғистонимиз, Ватанимиз\nюраги – Астана, Президентимиз Н. А. Назарбаевнинг Республикамизнинг\nгуллаб – яшнаши ҳақидаги маърузалари, видеолавҳа ва расмлар асосида\nқуйидаги саволларга жавоб берган ҳолда кичик матн тузиш.\n1. Мустақиллик бизга нима берди?\n2. 24 йил ичида Ватанимизда қандай ўзгаришлар юз берди?\n1. – Қани болалар бугун биз сизлар билан қандай мавзуда суҳбатлашдик?\n2. Дарс давомида нималарни ўргандик?\n3. Бугунги дарс сизга ёқдими?\n4. Дарс ҳақида сизнинг фикрингиз?\nX. Уйга вазифа: 108 – машқ.\n1. Матнда аввал олмошларни топинг.\n2. Олмошларни маъно турларига ажратиб, алоҳида изоҳланг.\n3. Олмош иштирок этган сўзларнинг тагига чизинг.\nХайр! Соғ ва омон бўлинг!


Россияда коронавирусга қарши кучли вакцинанинг номи маълум қилинди - zarnews.uz\nCOVID-19ни даволаш мақсадида яратилган “Авифавир” дориси мамлакат Соғлиқни сақлаш вазирлиги томонидан маъқулланди. Клиник тадқиқотлар “Авифавир”нинг коронавирусга чалинган беморларни даволашда юқори самардорлигини тасдиқлади. Ҳозирда якуний текширувларда 330 нафар бемор иштирок этмоқда.\n- Ҳомийлигимиз остида тайёрланган “Авифавир” препарати нафақат Россияда, балки жаҳонда ҳам коронавирусга қарши кураша оладиган илк дори-дармонлардан бири ҳисобланади, - дейди Россия инвестициялар киритиш жамғармаси бош директори Кирилл Дмитриев. – У коронавирус тарқалишининг олдини олиб, унга чалинган беморларни даволашда ҳам юқори самаралидир. Чунки у 2014 йилда Японияда тарқалган гриппнинг оғир формаси билан оғриган беморларни даволашда синовдан ўтказилган.\nТеглар: Россия вакцина коронавирус\nҚондаги юқори қанд миқдори коронавирус инфекциясидан вафот этиш хавфини икки баробар оширади